text: 46 E mani biubiu mai kea o Isireli kei na ka kece e taukena.* Ni tadu yani i Pieri-sepa+ e vakacaboisoro sara vua na Kalou i Aisake na tamana.+2 Sa qai vosa na Kalou vei Isireli ena raivotu ena bogi, e kaya: “I Jekope, Jekope!” e sauma o koya: “O yau qo!”3 E kaya: “O yau na Kalou dina, na Kalou i tamamu.+ Kua ni rere ni lako sobu i Ijipita, niu na vakavuna mo dua na matanitu levu e kea.+4 O yau, au na lako sobu kei iko i Ijipita, au na kauti iko lesu tale ga mai kea,+ ia o Josefa ena tara na matamu*+ ena ligana.”5 Oti e qai biubiu mai Pieri-sepa o Jekope, eratou qai vakavodoki Jekope na tamadratou na luvei Isireli tagane, na luvedratou, kei na watidratou, ena kareti a solia o Fero me vodo kina.6 Era kauta vata kei ira na nodra qelenimanumanu kei na nodra iyau era a kumuna ena vanua o Kenani. Era mani yaco yani i Ijipita, o Jekope kei ira kece na nona kawa.7 E kauti ratou i Ijipita na luvena tagane kei na makubuna tagane, o ira kece na luvena yalewa kei na makubuna yalewa—o ira kece na nona kawa.8 Qo na yacadratou na luvei Isireli tagane eratou lako mai Ijipita,+ o Jekope kei ratou na luvena tagane: Na ulumatua i Jekope o Rupeni.+9 O iratou na luvei Rupeni tagane o Enoke, o Palu, o Esironi, kei Kamai.+10 O iratou na luvei Simioni+ tagane o Jimueli, o Jamini, o Oati, o Jakini, o Soari, kei Saula+ na luvena vua e dua na yalewa ni Kenani.11 O iratou na luvei Livai+ tagane o Kerisoni, o Koaca, kei Mirari.+12 O iratou na luvei Juta+ tagane o Eri, o Onani, o Sela,+ o Feresi,+ kei Sira.+ Ia o Eri kei Onani erau mate ena vanua o Kenani.+O rau na luvei Feresi tagane o Esironi kei Emuli.+13 O iratou na luvei Isakari tagane o Tola, o Fuva, o Jopi, kei Simironi.+14 O iratou na luvei Sepuloni+ tagane o Sereti, o Eloni, kei Jalieli.+15 O ira qo na luvei Lia tagane, e vakasucuma o koya vei Jekope mai Petani-erama, kei Taina+ na luvena yalewa. Era le 33 taucoko na luvena tagane kei na luvena yalewa.16 O iratou na luvei Kata+ tagane o Sifioni, o Aki, o Suni, o Esipini, o Eri, o Aroti, kei Areli.+17 O iratou na luvei Aseri+ tagane o Imina, o Isiva, o Isivi, kei Piria, qai ganedratou o Sara.Na luvei Piria tagane o Eperi kei Malikeli.+18 Qo o ira na luvei Silipa+ tagane, o Silipa qo e solia o Lepani vei Lia na luvena yalewa. Era qai luvena vei Jekope o ira qo, era le 16 taucoko.19 O rau na luvei Raijeli tagane, na wati Jekope, o Josefa+ kei Penijamini.+20 Erau sucu na luvei Josefa ena vanua o Ijipita, o Manasa+ kei Ifireimi,+ e tinadrau o Asenaca+ na luvei Potifera na bete i Oni.*21 O iratou na luvei Penijamini+ tagane, o Pela, o Pekeri, o Asipeli, o Kira,+ o Neamani, o Ei, o Rosi, o Mupimi, o Upimi,+ kei Ariti.+22 O ira qo na luvei Raijeli tagane era luvena vei Jekope, era le 14 taucoko.23 E luvei* Tani+ o Usimi.+24 O iratou na luvei Nafitalai+ tagane, o Jasieli, o Kuni, o Jeseri, kei Silemi.+25 Qo o iratou na luvei Pila tagane, o Pila qo e solia o Lepani vei Raijeli na luvena yalewa. E qai vakasucumi ratou o Pila vei Jekope, eratou le vitu taucoko.26 O ira na kawa i Jekope era lako vata kei koya i Ijipita era le 66 kece,+ e sega ni okati kina na watidratou na luvei Jekope tagane.27 Erau le rua na luvei Josefa tagane erau sucu mai Ijipita. O ira kece mai na vale i Jekope era lako i Ijipita era le 70.+28 E talai Juta+ o Jekope me liu qai lai tukuna vei Josefa ni sa gole tiko yani i Koseni. Nira tadu yani ina vanua o Koseni,+29 e vakarautaka sara o Josefa na nona qiqi qai lako cake me lai tavaki Isireli na tamana e Koseni. Ni yaco yani vua, e mokoti* koya qai tagi vakadede.*30 E qai kaya vei Josefa o Isireli: “Au sa vakarau tu qo meu mate, au sa raica na matamu au qai kila ni o se bula tiko.”31 E qai kaya vei ratou na tuakana o Josefa kei ira na vuvale i tamana: “Laivi au meu lako cake meu lai tukutuku vei Fero,+ meu kaya vua, ‘Sa tiko qo o iratou na tuakaqu kei ira na vuvale i tamaqu, era dau tiko mai na vanua o Kenani.+32 O ira na tagane era dau vakatawa sipi+ era susu manumanu+ tale ga, era sa kauta mai na nodra sipi, kei na nodra bulumakau, kei na ka kece era taukena.’+33 Ni sa na kacivi kemuni o Fero qai taroga, ‘Na cava na nomuni cakacaka?’34 Moni kaya, ‘O keimami na nomuni tamata keimami susu manumanu tu ga mai na gauna keimami se gone kina me yacova mai qo, o keimami kei ira na tukai keimami,’+ moni tiko ga kina ena vanua o Koseni,+ ni vakasevaki vei ira na kai Ijipita o ira kece na dau vakatawa sipi.”+


c: text/html

text: 31 E mani rogoca o koya na ka era kaya voli na luvei Lepani: “Sa taura o Jekope na ka kece e taukena na tamada, na iyau kece sa mai binia tu qo a rawata mai vei tamada.”+2 Ni raica na matai Lepani o Jekope, e raica ni sa sega ni vaka na nona dau raici koya e liu.+3 E mani kaya o Jiova vei Jekope: “Lesu ina nodra vanua na nomu qase kei ira na wekamu,+ niu na tiko ga kei iko.”4 E talatala o Jekope vei Raijeli kei Lia me rau gole yani i tuba ina vanua era tu kina na nona qelenimanumanu,5 e kaya vei rau:“Au raica ni sa veisau+ na rai nei tamamudrau baleti au, ia na Kalou i tamaqu e tiko vata ga kei au.+6 Drau kila vinaka niu dau cakacaka vagumatua+ vei tamamudrau.7 E via vakaisini au o tamamudrau qai veisautaka vakatini na kequ isau, ia e sega ni vakatarai koya na Kalou me cakava vei au e dua na ka ca.8 Ena dua na yasana, ke kaya, ‘Me kemu isau na ka tavukadiridiri,’ sa na qai vakaluveni na qelenimanumanu kece mera ka tavukadiridiri, ia ena dua tale na yasana, ke kaya, ‘Me kemu isau na ka oriori,’ ena qai vakaluveni na qelenimanumanu kece mera ka oriori.+9 Sa qai kauta tani tiko ga na Kalou vei tamamudrau na nona manumanu qai solia vei au.10 Dua na gauna nira veiyacovi na manumanu, au tacake au qai raica ena tadra ni o ira na me tagane era veiyacovi tiko kei na me yalewa oriori, tavukadiridiri, qai tavutonotono.+11 E kacivi au ena tadra na agilosi ni Kalou dina, ‘Jekope!’ au qai sauma, ‘O yau qo.’12 E kaya tale, ‘Yalovinaka tacake mada, qai raica na me tagane kece era veiyacovi tiko kei na me yalewa era ka oriori, era ka tavukadiridiri, era ka tavutonotono, niu sa raica na ka kece e cakava tiko vei iko o Lepani.+13 O yau na Kalou dina kei Peceli,+ na vanua o vakatabuya kina e dua na vatu ni ivakananumi o qai bubului kina vei au.+ Qo mo cavutu mo lako tani mai na vanua qo, qai lesu tale ina vanua o sucu kina.’”+14 Rau sa qai sauma vua o Raijeli kei Lia: “Se bau vo e dua na ivotavota me neirau ena vale i tamai keirau?15 E sega beka ni raici keirau o koya ni keirau vulagi, ni sa volitaki keirau qai vakayagataka tale na ilavo a soli me baleti keirau?+16 Na iyau kece sa kauta laivi na Kalou vei tamai keirau, e neirau kei ira na luvei keirau.+ O koya gona mo cakava na ka kece e kaya vei iko na Kalou.”+17 E tucake o Jekope qai vakavodoki ira na luvena kei ratou na watina ena kameli,+18 e kauta yani nona qelenimanumanu kece kei na iyau kece sa kumuna rawa,+ na nona qelenimanumanu e rawata mai Petani-erama, me gole yani vei Aisake na tamana ena vanua o Kenani.+19 A gole tu o Lepani me lai kotiva na vuti ni nona sipi, qai butakoca o Raijeli na ivakatakarakara ni terafimi*+ nei tamana.+20 E lawakitaki Lepani tale ga na kai Arame o Jekope ni a sega ni tukuna vua ni sa na dro.21 E dro o koya qai takosova na Uciwai,*+ kei na ka kece e tu vua. Oti e gole yani ina veiulunivanua ena yasayasa o Kiliati.+22 Ena ikatolu ni siga, e qai tukuni vei Lepani ni sa dro o Jekope.23 E mani kauti ira vata mai na wekana qai cicimuri koya ena dua na ilakolako me vitu na siga qai lai toboki koya sara ena yasayasa ni veiulunivanua kei Kiliati.24 E qai rairai na Kalou vei Lepani na kai Arame+ ena tadra ena bogi,+ e kaya vua: “Qarauna na ka o tukuna vei Jekope, se mani vinaka se ca.”*+25 E torovi Jekope sara o Lepani, ni birika toka nona valelaca ena ulunivanua o Jekope, ia o Lepani e keba toka kei ira na wekana ena yasayasa ni veiulunivanua kei Kiliati.26 E kaya o Lepani vei Jekope: “Na cava o cakava? Na cava o lawakitaki au kina o qai kauti rau tu va qo na luvequ yalewa me rau vakataki ira na kau vakavesu ena iseleiwau?27 Na cava o vakalutu lo qai lawakitaki au kina, o sega mada ga ni tukuna vei au? Ke o tukuna vei au, au rawa sara ga ni talaci iko ena marau kei na sere, ena tibereli kei na api.28 Ia o sega ni solia vei au e dua na gauna meu reguci ira na makubuqu* kei rau na luvequ yalewa. Dua na ka lialia o sa cakava qo.29 E tiko sara ga vei au na kaukaua meu vakamavoataki iko, ia e vosa vei au ena bogi na Kalou i tamamu, e kaya, ‘Qarauna na ka o tukuna vei Jekope, se mani vinaka se ca.’+30 O gole tiko qo ni o sa via lesu ina vale i tamamu, na cava ga o butakoca kina na noqu kalou?”+31 E sauma vei Lepani o Jekope: “Baleta niu rere, niu kaya lo, ‘De o na kauti rau tani na luvemu yalewa vei au.’32 O koya ga o kunea vua na nomu kalou ena sega ni bula. Ena matadra na wekadaru, mo vakaraica na ka e tu vei au qai kauta na ka e nomu.” Ia a sega ni kila o Jekope ni butakoca o Raijeli.33 Mani curu yani o Lepani ina valelaca i Jekope, ina valelaca i Lia, kei na nodrau valelaca na yalewa bobula,+ ia e sega ni kunea. Oti e curu tani mai na valelaca i Lia qai curu sara ina valelaca i Raijeli.34 Ia sa kauta o Raijeli na ivakatakarakara ni terafimi, qai biuta ena idabedabe basikete era dau vakayagataka na yalewa ena daku ni kameli, qai dabeca toka. E vaqaqara yani o Lepani ena loma ni valelaca taucoko, ia e sega ni kunea.35 E qai kaya vei tamana o koya: “Kua ni cudru noqu turaga, niu sega ni rawa ni tucake e matamuni, ni sa tarai au tu qo na mate ni marama.”+ Mani vaqaqara sara yani vakavinaka o koya, ia a sega ni kunea na ivakatakarakara ni terafimi.+36 E cudru o Jekope qai vosavosa vei Lepani. E kaya vei Lepani o Jekope: “Na cava noqu cala, na ivalavala ca cava au cakava mo cicimuri au tiko kina ena katakata?37 Qo ni o sa vaqaqara oti ena iyaya kece au taukena, na iyaya cava soti ni nomu vale o sa bau kunea? Biuta mada i ke ena matadra na taciqu kei na tacimu, mera qai vakatulewa ena kedaru maliwa.38 Ena loma ni 20 na yabaki au tiko vata kina kei iko, era sega vakadua ni bau lutudole+ na nomu sipi kei na nomu me, au qai sega vakadua ni kania na tamanisipi mai na nomu qelenisipi.39 Au sega ni kauta yani vei iko e dua na manumanu e basuraka na manumanu kila,+ au dau sosomitaka ga. Ke mani butakoci na manumanu ena siga se butakoci ena bogi, o dau taroga vei au na kena isau.40 E dau kati au na katakata ena siga, e curumi au na batabata ena bogi, qai vuka vakadua na noqu via moce.+41 Qo sa 20 na yabaki noqu tiko ena nomu vale. Au cakacaka vei iko me 14 na yabaki ena vukudrau na luvemu yalewa, 6 na yabaki ena vukudra na nomu qelenimanumanu, ia o veisautaka vakatini na kequ isau.+42 Ke a sega ni tu vata kei au na Kalou nei tamaqu,+ na Kalou i Eparama, o koya e rerevaka o Aisake,*+ ke o sa vakatalai au ena ligalala. Sa raica na Kalou na noqu vakaloloma kei na oca ni ligaqu, qori na vuna e vunauci iko kina ena bogi.”+43 E sauma o Lepani vei Jekope: “O rau na yalewa qo erau luvequ yalewa ga, o ira na gone qo era noqu gone, na qelenimanumanu e noqu qelenimanumanu, na ka kece o raica tu qo e noqu, kei na nodrau na luvequ yalewa. Na cava meu cakava rawa nikua vei rau kei ira na gone rau vakasucuma?44 Lako mai me daru veiyalayalati mada, o iko kei au, me tu me ivakadinadina vei kedaru.”45 E mani kauta e dua na vatu o Jekope qai vakaduria me vatu ni ivakananumi.+46 E qai tukuna o Jekope vei ira na tacina: “Dou tomi vatu!” Era sa qai kauta na vatu ra qai binia vata. Oti oya era kana sara ena dela ni ibinibini vatu.47 E qai vakatoka na ibinibini oya o Lepani me o Jikari-saetuca,* ia o Jekope e vakatoka me o Kaleti.*48 E qai kaya o Lepani: “Na ibinibini vatu qo sa tu me ivakadinadina vei kedaru nikua.” Oya na vuna e vakayacana kina o koya me o Kaleti,+49 kei na Valenivakatawa, ni kaya: “Me vakaraici iko tiko kei au o Jiova ni daru sega tu ni veiraici.50 Ke o vakaleqai rau na luvequ yalewa, ke o taura eso tale mera watimu ni rau sa tu rawa na luvequ, nanuma tiko ke sega mada ga ni raica e dua, na Kalou ga ena raica, ni nodaru ivakadinadina o koya.”51 E kaya vei Jekope o Lepani: “Qo na ibinibini vatu, qo tale ga na vatu ni ivakananumi au sa vakaduria me baleti iko kei au.52 Na ibinibini vatu qo e ivakadinadina, e ivakadinadina tale ga na vatu ni ivakananumi,+ niu na sega ni sivita na ibinibini vatu qo meu vakaleqai iko, o iko tale ga o na sega ni sivita na ibinibini vatu qo kei na vatu ni ivakananumi qo mo mai vakaleqai au.53 Me qai vakatulewa vei kedaru na Kalou i Eparama+ kei na Kalou i Neori, na Kalou i tamadrau.” E qai bubului o Jekope ena vuku i koya e rerevaka o Aisake na tamana.*+54 Oti oya e qai vakacaboisoro o Jekope ena ulunivanua qai sureti ira na tacina mera kana madrai. Era mani kana ra qai moce ena bogi ena ulunivanua.55 Ia e yadra vakamataka o Lepani, reguci ira na makubuna*+ kei rau na luvena yalewa qai vosa vakalougatataki ira.+ Oti e biubiu o Lepani qai lesu i vale.+

robotstxt: allowed

filter: keep


text:
WASE TINIKADUA
Na Cava sa Rui Levu Kina na Rarawa?
1, 2. Na cava era dau lomatarotarotaka e levu?
E VAKACACA ena dua na koro na ualoka. E vanavana ena loma ni valenilotu e dua, era mavoa qai mate kina e levu. E mate ena kenisa e dua na tina ratou qai biu tu mai e lima na luvena.
2 E levu era dau lomatarotarotaka se cava e yaco kina na leqa se ituvaki vakaloloma va qori. Eso tale era lomatarotarotaka na vuna sa rui levu kina e vuravura na veicati kei na rarawa. O bau vaqaqa tale ga qori?
3, 4. (a) Na cava e taroga o Apakuki? (b) E sauma vakacava o Jiova na nona taro?
3 E tukuni ena iVolatabu nira lomatarotarotaka tale ga qori eso e dei nodra vakabauta na Kalou. Kena ivakaraitaki, a tarogi Jiova na parofita o Apakuki: “Na cava oni vakatara kina meu raica na ka ca? Na cava oni vakatara kina na veivakasaurarataki? Na cava e yaco tiko kina na veivakarusai kei na ivalavala voravora e mataqu? Na cava e levu kina na veiba kei na veivala?”—Apakuki 1:3.
4 E sauma na Kalou na taro qori ena Apakuki 2:2, 3, qai yalataka ni na vakavinakataka na ituvaki. E lomani keda vakalevu o Jiova, ni kaya na iVolatabu: “[E] kauaitaki kemuni o koya.” (1 Pita 5:7) Io, e lailai tale noda cata na veika ca ni vakatauvatani kei na nona cata o Jiova. (Aisea 55:8, 9) Meda raica mada se cava sa rui levu kina na rarawa e vuravura.
VUNA SA RUI LEVU KINA NA RARAWA
5. Na cava era dau kaya e levu na italatala me baleta na rarawa? Na cava e kaya na iVolatabu?
5 Era dau kaya na italatala, bete, kei na so tale era veituberi ena lotu ni loma ni Kalou meda rarawa. Era rairai kaya eso ni sa lewa oti tu na Kalou na veika ena yaco ena nona bula e dua, wili kina na leqa ena sotava. Era nanuma nida na sega tale ga ni kila na vuna e cakava kina ya na Kalou. Eso tale era na rairai kaya nida na mate meda lai tiko kei na Kalou e lomalagi. Ia e lasu qori ni o Jiova e sega ni vakavuna na veika ca. E kaya na iVolatabu: “E sega ni rawa vua na Kalou dina me caka ca, me cala o koya e Kaukaua Duadua!”—Jope 34:10.
6. Na cava era beitaka kina na Kalou e levu ni vakavuna tiko na rarawa e vuravura?
6 E levu era beitaka na Kalou ni vakavuna na veika rarawa nira nanuma ni lewa tu o koya na vuravura. Ia e vakamacalataki ena Wase 3, ni lewa tu na vuravura o Setani na Tevoro.
7, 8. Na cava sa rui levu kina na rarawa e vuravura?
7 E tukuna na iVolatabu ni “lewa tiko na vunica na vuravura taucoko.” (1 Joni 5:19) E dau vakatubu ca qai veivakalolomataki na iliuliu ni vuravura qo o Setani. E “vakacala tiko na vuravura taucoko.” (Vakatakila 12:9) Era sa vakatotomuria tu e levu nona itovo, qori na vuna e sa levu kina e vuravura na lasu, veicati, kei na veivakalolomataki.
8 E tiko eso tale na vuna sa rui levu kina na rarawa e vuravura. Ni rau talaidredre oti o Atama kei Ivi, erau vakadewa vei ira nodrau kawa na ivalavala ca. Ena vuku gona ni ivalavala ca, era cakava kina na tamata na ka e vakararawataki ira eso tale. Era vinakata mera uasivi ira eso tale, era veivala, veivaluvaluti, qai veivakasaurarataki. (Dauvunau 4:1; 8:9) Eso tale era rarawa ena vuku ni “gauna kei na ka e sega ni namaki.” (Dauvunau 9:11) Ke cala na vanua era tu kina kei na gauna era tu kina e kea, era na rawa ni sotava na vakacalaka kei na so tale na leqa.
9. Na cava eda vakadeitaka kina ni tiko na vuna vinaka e se vakatara voli kina o Jiova na veika rarawa?
9 E sega ni vakavuna o Jiova na rarawa. E sega ni dodonu me beitaki ena ivalu, basulawa, kei na veivakalolomataki e yaco tu nikua. E sega tale ga ni vakavuna na leqa tubukoso me vaka na uneune, cagilaba, kei na waluvu. De dua o na veinanuyaka, ‘Ke kaukaua duadua o Jiova e lomalagi kei vuravura, na cava ga e sega ni muduka kina na veika ca?’ Eda vakadeitaka ni kauaitaki keda vakalevu na Kalou. Kena ibalebale e tiko na vuna vinaka e se vakatara tiko kina me yaco na veika rarawa.—1 Joni 4:8.
VUNA E VAKATARA KINA NA KALOU NA RARAWA
10. E saqati Jiova vakacava o Setani?
10 A vakacalai rau o Atama kei Ivi na Tevoro ena were o Iteni qai beitaka na Kalou ni iLiuliu ca. E kaya o Setani ni bureitaka vei rau o Atama kei Ivi na Kalou e dua na ka vinaka. E vinakata me rau vakabauta na veiwatini ni iliuliu vinaka cake o koya, e sega tale ga ni dodonu me lewai rau na Kalou.—Vakatekivu 3:2-5; raica na iKuri ni iVakamacala 27.
11. Na taro cava e bibi meda kila na kena isau?
11 Erau talaidredre vei Jiova o Atama kei Ivi, rau saqata tale ga nona veiliutaki. Erau nanuma ni tu vei rau na dodonu me rau lewa ga na ka e donu kei na ka e cala. Ena vakadinadinataka vakacava o Jiova ni o koya ga e kila na veika ena vinaka vei keda, ni ratou lasu tale ga na dauveivorati?
12, 13. (a) Na cava e sega ni vakarusai rau totolo kina o Atama kei Ivi o Jiova? (b) Na cava e vakalaiva kina o Jiova me liutaka na vuravura qo o Setani, me lewai koya tale ga na tamata?
12 A sega ni vakarusai rau totolo o Atama kei Ivi o Jiova. Ia e vakatara me rau vakaluveni, me qai soli na galala vei ira na nodrau kawa mera digia na nodra iliuliu. Se mani cava e saga na Tevoro, ena yaco dina na inaki i Jiova mera tawana na vuravura na kawatamata uasivi.—Vakatekivu 1:28; Aisea 55:10, 11.
13 E saqati Jiova o Setani nira vakararai tu e vica vata na milioni na agilosi. (Jope 38:7; Taniela 7:10) E mani solia na gauna o Jiova vei Setani me vakaraitaka na dina ni nona veibeitaki. E vakalaiva tale ga me tauyavutaka na tamata nona matanitu ena veidusimaki i Setani, me macala kina ke rawa ni liutaki koya ga na tamata se sega.
14. Na cava sa vakadinadinataki ena veiyabaki sa sivi?
14 Sa vica vata na udolu na yabaki nona saga na tamata me liutaki koya ga, ia e guce na nona sasaga. E vakadinadinataki e keri ni lasulasu o Setani. E dodonu ga me liutaki keda na Kalou. Sa rauta me kaya na parofita o Jeremaia: “Au kila vinaka, kemuni Jiova, ni sega ni vu vua na tamata na nona sala. E sega ni vu vua na tamata e lako tu me lewa na nona ilakolako.”—Jeremaia 10:23.
VUNA E WAWA TALE KINA VAKADEDE O JIOVA
15, 16. (a) Na cava sa rui vakalaiva tale kina vakadede o Jiova me yaco tiko na veika rarawa? (b) Na cava e se sega ni walia kina o Jiova na leqa e vakavuna o Setani?
15 Na cava sa rui vakalaiva tale kina vakadede o Jiova me yaco tiko na veika rarawa? Na cava e sega ni tarova kina na veika ca? Baleta e veiganiti me soli na gauna me vakadinadinataki kina ni guce na veiliutaki i Setani. Sa tovolea na tamata na veimataqali veiliutaki, e ca ga na kena itinitini. Sa toka sara e cake na ivakatagedegede ni veika vakasaenisi kei na iyaya vovou. Ia sa qai levu ga na veika tawadodonu, dravudravua, basulawa, kei na ivalu ni vakatauvatani kei na veigauna sa oti. E vakadinadinataka qori nida sega ni rawa ni lewai keda ga.
16 Na cava e se sega ni walia kina o Jiova na leqa e vakavuna o Setani? Ke cakava qori o Jiova, sa na tokona tiko na veiliutaki i Setani. Ena sega vakadua ni cakava ya o Jiova. Ena nanuma tale ga kina na tamata ni rawa ni lewai koya ga. Ia e lasu qori, e sega gona ni veitokoni o Jiova ni sega ni lasu rawa o koya.—Iperiu 6:18.
17, 18. Na cava ena cakava o Jiova ena leqa kece e vakavuna o Setani?
17 Vakacava e rawa ni vakaotia o Jiova na revurevu ni talaidredre i Setani kei na kawatamata? Io, e sega ni dua na ka e dredre vua na Kalou. Ni raica o Jiova ni sa vakalasui kece na veibeitaki i Setani, ena qai vukica na vuravura me parataisi me vaka ga e nakita taumada. Era na vakaturi o ira kece na tu ena “ibulubulu nanumi.” (Joni 5:28, 29) Sa na sega tale na tauvimate kei na mate. Ena vakayagataki Jisu o Jiova me vakaotia na leqa kece e vakavuna o Setani, me “vaqeavutaka na cakacaka ni Tevoro.” (1 Joni 3:8) Eda kalougata ni se vosoti keda voli o Jiova, qori eda mai kilai koya kina qai digi koya me noda iLiuliu. (Wilika 2 Pita 3:9, 10.) E dau vukei keda tale ga meda vosota na veika rarawa eda sotava.—Joni 4:23; wilika 1 Korinica 10:13.
18 E sega ni vakasaurarataki keda o Jiova meda digi koya me noda iLiuliu. E solia vei keda na galala ni vakatulewa. Meda raica mada na sala meda vakayagataka kina na isolisoli talei qori.
IVAKAVAKAYAGATAKI NI GALALA NI VAKATULEWA
19. Na cava e isolisoli talei i Jiova vei keda? Na cava meda vakamareqeta kina na isolisoli ya?
19 E isolisoli talei i Jiova vei keda na galala ni vakatulewa, e vakaduiduitaki keda tale ga mai na manumanu. Eda rawa ni digia na ivakarau ni bula meda muria, eda rawa tale ga ni vakatulewataka meda vakamarautaki Jiova se sega. Ia e lewai ira na manumanu na kila era sucukaya mai. (Vosa Vakaibalebale 30:24) Eda sega ni vaka na misini e porokaramutaki na ka me cakava. E soli vei keda na galala meda digi ira noda itokani, meda vakatulewataka tale ga na veika meda cakava me baleta na noda bula ena gauna qo kei na gauna se bera mai. Io, e vinakata o Jiova meda marautaka noda bula.
20, 21. Na cava na vakatulewa vinaka duadua o rawa ni cakava ena gauna qo?
20 E vinakata o Jiova meda lomani koya. (Maciu 22:37, 38) O Jiova e vaka na tama e marautaka nona kaya vua o luvena mai vu ni lomana “Au lomani iko,” qai sega ni vakasaurarataki o gone me cakava ya. E solia vei keda o Jiova na galala meda vakatulewataka meda qaravi koya se sega. Eratou vakatulewataka o Setani, Atama, kei Ivi, me ratou vakanadakui Jiova. Vakacava o iko, o na vakayagataka vakacava na nomu galala ni vakatulewa?
21 Vakayagataka na nomu galala ni vakatulewa mo qaravi Jiova kina. E vica vata na milioni era sa vakatulewataka mera vakanadakui Setani ra qai vakamarautaka na Kalou. (Vosa Vakaibalebale 27:11) Na cava mo cakava ena gauna qo mo raica kina na kena vakaoti vakadua na rarawa ena vuravura vou? Ena saumi na taro qori ena wase tarava.


text:
Tokaruataki na vosa yalayala ni Kalou vei Eparaama (14-18)
13 E qai biuti Ijipita o Eparaama me lako cake ina Nikepi,+ o koya, o watina, o Loti, kei na ka kece e tu vua.2 E vutuniyau vakalevu o Eparaama ena qelenimanumanu, na siliva, kei na koula.+3 E veitokiyaki voli nona keba ni lako mai na Nikepi i Peceli, me yacova na vanua a tu taumada kina na nona valelaca ena kedrau tadrua o Peceli kei Ai,+4 ena vanua a tara mada kina e dua na icabocabonisoro. E qai kaciva e kea o Eparaama na yaca i Jiova.5 E taukena tale ga o Loti, erau salavata tiko kei Eparaama, na sipi, na bulumakau, kei na valelaca.6 Sa sega ni veirauti mera tiko kece ena dua ga na vanua, ni sa sivia na nodra iyau, e dredre kina mera vakaitikotiko vata.7 Era mani veileti na dauvakatawa manumanu i Eparaama kei na dauvakatawa manumanu i Loti. (Ena gauna oya, era tawana tiko na vanua na kai Kenani kei ira na Perisaiti.)+8 Mani kaya o Eparaama vei Loti:+ “Yalovinaka sara, daru kua ni veileti, mera kua tale ga ni veileti na noqu ivakatawa ni manumanu kei na nomu ivakatawa ni manumanu, ni daru veitacini.9 Sa tu qo e matamu na vanua taucoko, se cava? Yalovinaka, daru tawase mada. Ke o lako ina imawi, au na lako ina imatau, ia ke o lako ina imatau, au na lako ina imawi.”10 E tacake o Loti qai raica na yasayasa taucoko vakaJoritani,+ ni vanua suasua vinaka (ni bera ni vakarusai Sotoma kei Komora o Jiova), e vaka ga na were i Jiova,+ e vaka na vanua o Ijipita me yaco sara i Soa.+11 E qai digia o Loti na yasayasa kece vakaJoritani, mani tokia o Loti na nona keba ina tokalau. Erau mani tawase.12 E vakaitikotiko ena vanua o Kenani o Eparaama, ia o Loti e tiko ena kedra maliwa na koro ni yasayasa oya.+ Mani lai birika sara nona valelaca volekati Sotoma.13 Era daucaka ca na kai Sotoma, era tamata ivalavala ca torosobu ena mata i Jiova.+14 E mani kaya vei Eparaama o Jiova ni sa biubiu oti o Loti: “Yalovinaka, mo tacake mai na vanua o tu kina qori rai yani ina vualiku kei na ceva, ina tokalau kei na ra,15 ni vanua kece o raica tiko qori, au na solia vei iko kei na nomu kawa moni taukena tu ga.+16 Au na cakava na nomu kawa me vaka na kuvuniqele kei vuravura, ke dua gona e wilika rawa na kuvuniqele kei vuravura, ena qai wiliki+ rawa na nomu kawa.17 Mo cavutu mo veilakoyaki ena vanua, lakova na kena balavu kei na kena raba niu na solia vei iko.”18 E mani vakaitikotiko voli ga ena valelaca o Eparaama. E muri e qai lako me lai vakaitikotiko donuya na vunikau lelevu kei Mamire+ mai Epironi,+ e qai tara mai kea e dua na icabocabonisoro vei Jiova.+
iVakamacala e ra
VAKADEWA NI VURAVURA VOU (VAKADEWA VAKAVOUTAKI NI 2013)


text:
Era Yalorawarawa Mera Gole
—i Niu Yoka
ENA vica na yabaki sa oti e vakaitikotiko o Cesar kei watina o Rocio ena dua na vale vinaka e Kalifonia mai Merika, e nona cakacaka o Cesar me dau raica me veirauti na katakata kei na batabata ni lomanivale, kei na curu ni cagi e lomanivale. O Rocio e cakacaka vagauna ena valenivolavola ni dua na vuniwai. Erau taukena e dua na vale, rau sega ni vakaluveni. Ia e dua na ka e veisautaka na nodrau bula. Na cava oya?
Ena Okotova 2009 e vakauta na valenivolavola ni tabana e Merika na ivola ina ivavakoso kece e kea, era sureti o ira e tiko na nodra kila vakacakacaka mera lai veiqaravi vakalekaleka e Peceli, mera tokona na kena vakalevutaki na valenivolavola e Wallkill, Niu Yoka. Era sureti tale ga o ira e sivia na iyalayala ni yabaki ni bula e vakatarai me veiqaravi e Peceli. E kaya o Cesar kei Rocio: “Ni laurai na neirau yabaki ni bula, keirau kila ni qo ga na gauna e rawa ni keirau veiqaravi kina e Peceli. Keirau na sega ni via vakanadakuya na veisureti qo!” Sega ni bera nodrau vakalewena na veiwatini qo na nodrau fomu.
Rau se sega ni sureti i Peceli o Cesar kei Rocio ni oti e dua na yabaki. Ia, rau bula rawarawa ga me rau sauva kina na nodrau isausau. E kaya o Cesar: “Keirau veisautaka na qaraji me dua na rumu, me rawa ni redetaki na neirau vale. Oti keirau biuta na vale totoka qori e 200 na mita vakarivirivi na kena levu keirau tara ena vica na yabaki e liu, keirau mani toki ena rumu e 25 na mita vakarivirivi na kena levu. Ke mani dua na veisureti me keirau lako i Peceli, ena rawarawa me keirau ciqoma ni keirau sa cakava tu na veiveisau.” Na cava e yaco tarava? E kaya o Rocio: “Oti e dua na vula neirau toki ena neirau rumu lailai, keirau taura na ivola ni veisureti me keirau veiqaravi vakalekaleka e Wallkill. E matata vei keirau ni vakalougatataki keirau o Jiova ni keirau bula rawarawa ga.”
VAKALOUGATATAKI NA NODRA VAKUAI IRA
Me vakataki Cesar kei Rocio, e vica na drau na tacida era vakuai ira me rawa nira vakaitavi ena tarataravaki e caka tiko e Niu Yoka. Eso era lai cakacaka ena kena vakalevutaki na Peceli e Wallkill, ia e levu era veivuke ena kena tara na itikotiko liu e Warwick. * Levu na veiwatini era biuta na nodra vale totoka, cakacaka vinaka, kei na nodra manumanu ni vale mera vakalevutaka kina nodra qaravi Jiova. Vakacava, e vakalougatataka o Jiova na nodra vakuai ira? E vaka kina!
Me kena ivakaraitaki e dua na veiwatini mai Kansas o Way e daunilivaliva, kei Debra na watina rau yabaki 50 vakacaca, erau volitaka na nodrau vale kei na levu na ka rau taukena, rau toki e Wallkill me rau bole cakacaka e Peceli, ia rau sega ni vakaicili kina. * Rau cakava eso na veisau me rau veiqaravi ena sala qo, rau vakila ni yaga na nodrau vakuai rau. E tukuna o Debra me baleta nona ilesilesi e Peceli: “Eso na gauna au vakila niu tara vale tiko e Parataisi me vaka e laurai ena so na itaba ena noda ivola!”
O Melvin kei Sharon mai South Carolina erau volitaka na nodrau vale kei na ka rau taukena me rau lai veivuke e Warwick. E sega ni rawarawa na veiveisau qo, ia e ka dokai vei rau na veiwatini me rau veivuke ena cakacaka vakairogorogo qo. Rau kaya: “E sega ni tukuni rawa na levu ni noda marau nida kila ni ka eda cakava tiko ena yaga ena isoqosoqo e vuravura raraba.”
O Kenneth sa vakacegu mai na nona cakacaka vakamatai kei Maureen na watina, rau yabaki 50 vakacaca, rau toki mai Kalifonia me rau lai veivuke e Warwick. Erau tuvanaka me raica tiko na nodrau vale e dua na tacida yalewa ena ivavakoso, rau kerea tale ga na nodrau vuvale me qarava na tamai Ken sa dua toka na itaba. Rau veivutunitaka na veiveisau rau cakava me rau veiqaravi e Peceli? Sega! E kaya o Ken: “Keirau vakila na kena yaga. E tiko tale ga na kena icolacola, ia keirau kalougata. Keirau vakatura na veiqaravi qo vei ira na mataveitacini.”
KA ERA VAKUAI IRA KINA
E levu era vakuai ira ena so na ka mera lai veiqaravi. Kena ivakaraitaki, o William kei Sandra, rau yabaki 60 vakacaca rau marautaka tiko nodrau bula mai Pennsylvania. E toso vinaka na nodrau bisinisi ni buli gacagaca ni misini, e 17 na tamata cakacaka. Erau veiqaravi ena ivavakoso rau susugi kina, e levu tale ga na nodrau lewe ni vuvale era vakaitikotiko e kea. Ni rau sureti me rau bole cakacaka e Wallkill, rau kila ni rau na biuti ira toka mai na nodrau veikilai kei na ka e matau vei rau. E kaya o William: “Na ka dredre duadua vei keirau oya me keirau biuta toka mai na ka sa dau matau vei keirau.” Ia ni rau masulaka oti, rau vakatulewataka me rau toki, rau sega ni veivutunitaka tale. E kaya o William: “E sega ni vakatauvatani kei na dua na ka na marau eda vakila nida veiqaravi kei na noda cakacaka vata kei na vuvale e Peceli. Dua na ka na neirau marau kei Sandra ena gauna qo!”
O Ricky e dua na manidia ena dua na kabani ni taravale e Hawaii, e sureti me bole cakacaka e Warwick, ia ena sega ni vakaicili e Peceli. E vinakata o Kendra na watina me ciqoma na veisureti qori. Ia rau leqataki luvedrau tagane yabaki 11 o Jacob. Rau vakasamataka se ka vakayalomatua me ratou toki vakavuvale e Niu Yoka, rau leqataka tale ga se na matau vei luvedrau na bula e kea se sega.
E kaya o Ricky: “iMatai ni ka keirau cakava oya me keirau vaqara e dua na ivavakoso era toso vinaka kina vakayalo na itabagone. Keirau vinakata me levu na itokani vinaka i Jacob.” Na ivavakoso ratou digitaka e sega ni levu kina na gone, ia e vica toka na lewe i Peceli era tiko kina. E kaya o Ricky: “Ni oti na imatai ni soqoni, au tarogi Jacob se cava nona rai me baleta na ivavakoso vou, vakauasivi ni sega kina na gone rau yabaki vata. E kaya o koya, ‘Kua ni leqa, Ta. Era na noqu itokani o ira na cauravou e Peceli.’”
Io era itokani dina nei Jacob na cauravou e Peceli. Na cava e laurai? E kaya o Ricky: “Dua na bogi niu lakosivita nona rumu au raica ni se waqa tu na cina. Au namaka me qito tiko ena kompiuta, ia e wili iVolatabu tiko! Niu tarogi koya se cava e cakava tiko, e kaya o Jacob, ‘Au dua na lewe ni vuvale i Peceli, au na wilika tasevu na iVolatabu ena dua na yabaki.’” Rau marautaka vakalevu o Ricky kei Kendra na nodratou toki ni vakaitavi ena tarataravaki o Ricky e Warwick, e vukea tale ga na nona toso vakayalo na luvedrau.—Vkai. 22:6.
SEGA NI LEQATAKA NA VEIGAUNA SE BERA MAI
Ena vakacavari ena dua na gauna na tarataravaki e Wallkill kei Warwick, era kila tale ga na sureti mai ni na lekaleka na nodra veiqaravi e Peceli. Vakacava, era na lomaleqataka vakalevu na mataveitacini qo na vanua mera gole kina se cava era na cakava? Sega! Levu era duavata kei rau na veiwatini uabula mai Florida, o John e dua na manidia ni taravale kei watina o Carmen. Rau veiqaravi vakalekaleka e Warwick, rau kaya: “Keirau vakadinata ni vukei keirau o Jiova ena veika keirau gadreva me yacova mai qo. Keirau vakasamataka ni sega ni kauti keirau sara mai ena vanua qo o Jiova, oti me biuti keirau.” (Same 119:116) O Luis e dau vakarautaka na ibokonibuka lalai, kei watina o Quenia erau veiqaravi e Wallkill, erau kaya: “Keirau raica ni sega ni lekaleka na liga i Jiova ni vakarautaka na veika vakayago. Keirau sega ni kila na sala, na gauna, kei na vanua ena vukei keirau kina, ia keirau nuidei ni na vukei keirau tiko ga.”—Same 34:10; 37:25.
‘NA KA NI VEIVAKALOUGATATAKI E SAUTU DINA SARA’
E rawa nira vakaiulubale e levu vei ira na tokona na tarataravaki e Niu Yoka. Ia era vakatovolei Jiova, me vaka ga e uqeti keda kece kina: “Vakatovolei au mada . . . se’u na dolava, se segai, na katuba ni lomalagi, ka sovaraka vei kemudou na ka ni veivakalougatataki, me na sautu dina sara.”—Mala. 3:10.
Vakacava o iko, o rawa ni vakatovolei Jiova tale ga, mo vakila nona veivakalougatataki? Vakasamataka qai masulaka na ka o rawa ni cakava mo veivuke kina ena cakacaka sa tu, e Niu Yoka se dua tale na taba ni tarataravaki, mo vakadinadinataka sara ga na veivakalougatataki i Jiova.—Mari. 10:29, 30.
O Dale e dua na idinia, kei Cathy rau vakaitikotiko mai Alabama erau vakatura na veiqaravi va qo. Rau veivuke tiko e Wallkill, rau kaya: “Ke o rawa ni biuta na ka o sa matau tu kina, o na vakadinata sara ga na veivakamuai ni yalo tabu i Jiova.” Na cava e vinakati mo veiqaravi kina? E kaya o Dale: “Me rawarawa, me rawarawa, me rawarawa tiko ga na nomu bula. O na sega ni veivutunitaka!” O Gary mai North Carolina e 30 vakacaca na yabaki nona dau liutaka na cakacaka ena tarataravaki. O koya kei watina o Maureen rau kaya ni ka ni veivakalougatataki rau vakila e Warwick oya “na veimaliwai kei na cakacaka vata kei ira na mataveitacini sa dede sara nodra qaravi Jiova tiko e Peceli.” E tomana o Gary: “Mo veiqaravi e Peceli e vinakati mo bula rawarawa, qo na ivakarau ni bula vinaka duadua nida bula tu ena ituvaki qo.” O Jason e dau ni konitaraki ni livaliva, kei watina o Jennifer rau vakaitikotiko mai Illinois, rau kaya ni nodrau veiqaravi e Wallkill ena dua na taba ni cakacaka i Peceli “e vaka ga nida bula tiko ena vuravura vou.” E kuria o Jennifer: “O na luluvu sara ga ni o kila ni marautaka o Jiova na ka kece o cakava. Eda vakaitavi ena cakacaka ena yaga ena dua na gauna mai muri. Ena vakalougatataki iko vakalevu o Jiova.”


text:
WASE WALU
A Vosota na iTuvaki e Veivakayalolailaitaki
1. Na cava era lolosi kina ra qai tagi vakalevu na lewe i Sailo?
E VAKILA o Samuela na nodra rarawa na lewe i Sailo. Era lolosi e levu ena vanua qo, o ira na marama kei na gone era tagicaka na itukutuku me baleti tamadra, watidra, na luvedra tagane, kei na ganedra era sa sega ni yaco bula i vale. Eda kila nodra mate e rauta ni 30,000 na sotia ni Isireli ena nodra vakadrukai vakaca sara ena ligadra na kai Filisitia ni oti ga na nodra mate na le 4,000 ena dua tale na ivalu.—1 Sam. 4:1, 2, 10.
2, 3. Na cava soti na leqa e vakavu madua qai sega ni dokai tale kina o Sailo?
2 Oya na itekitekivu ga ni leqa. Erau kauta tani na kato tabu ni veiyalayalati mai Sailo o Ofinai kei Finiasi na luvei Ilai na Bete Levu. Na kato qo e dau maroroi tu ena loqi tabu sara ni valeniveitavaki—qo na valenisoro laca—e vakatayaloyalotaka na nona tiko na Kalou. E ka vakalialia na nodra kauta na Kato ena ivalu nira nanuma me na taqomaki ira, mera qaqa tale ga kina. Ia era a kovea na Kato na kai Filisitia ra qai vakamatei Ofinai kei Finiasi.—1 Sam. 4:3-11.
3 Ena veisenitiuri e dau rokovi na valeniveitavaki e Sailo ni tiko kina na Kato. Ia qo sa yali. Ni rogoca o Ilai sa yabaki 98 na ka e yaco, a bale vakanadaku ena nona idabedabe qai mate. Na vugona e dawai a vakasucu mate ena siga tiko ga oya. Ni se bera ni mate e kaya: “Sa qai takali vei ira na Isireli na nodrai ukuuku.” Io, sa veisau vakadua o Sailo.—1 Sam. 4:12-22.
4. Na cava eda na vulica ena wase qo?
4 Ena vosota vakacava na ituvaki veivakayalolailaitaki o Samuela? Vakacava, ena kaukaua nona vakabauta me vukea kina na matatamata sa sega ni vakadonui ira na Kalou se me taqomaki ira? Ena rairai vakatovolei na noda vakabauta ena so na gauna ni yacovi keda na leqa kei na yalolailai. Meda raica mada na ka eda rawa ni vulica ena ivakaraitaki i Samuela.
E “Vakadeitaka na iValavala Dodonu”
5, 6. Na cava e vakamacalataki ena iVolatabu me baleta na 20 na yabaki, na cava tale ga a cakava voli o Samuela ena gauna qori?
5 Sa mai cegu toka na italanoa me baleti Samuela, sa tekivu vakamacalataki ena iVolatabu na veika me baleta na Kato tabu, e vakaraitaka na leqa e yacovi ira na kai Filisitia ena nodra kauta na Kato kei na nodra vakasaurarataki mera vakasuka. Ni qai tukuni Samuela tale na iVolatabu, sa oti toka e 20 na yabaki. (1 Sam. 7:2) Na cava a cakava voli ena loma ni gauna qori? Ena tukuna vei keda na iVolatabu.
6 Eda kila ni bera ni tekivu na gauna oya, a ‘vosa tiko ga o Samuela vei ira kece na Isireli.’ (1 Sam. 4:1) Ni cava na gauna oya, e laurai ena kena itukutuku ni dau sikova o Samuela e tolu na siti e Isireli e veiyabaki, me walia na veileqaleqati kei na nona sauma na vakatataro. Oti e lesu ina nona vanua o Rama. (1 Sam. 7:15-17) E macala ni ogaoga sara o Samuela, e levu sara na ka me cakava ena loma ni 20 na yabaki.
Ni sega ni vakamacalataki Samuela na iVolatabu ena loma ni 20 na yabaki, eda kila ni ogaoga tiko ena qaravi Jiova
7, 8. (a) Na itukutuku cava a vakasavuya o Samuela ni oti e 20 na yabaki nona cakacaka vagumatua? (b) Na cava era qai cakava na tamata ena ka e vakadeitaka vei ira o Samuela?
7 E vakaleqa na nodra vakabauta na lewenivanua na nodrau ivalavala tawakilikili kei na veidabui na luvei Ilai. Kena irairai ni levu era lesu tale mera qaravi matakau. Ni oti gona e 20 na yabaki nona cakacaka vagumatua, a vakasavuya kina na itukutuku qo o Samuela: “Kevaka kemuni sa saumaki vei Jiova e na yalomuni taucoko, mo ni biuta na nodra kalou na kai tani kei Aseteroci mai na kemuni maliwa, ka vakarautaka na yalomuni vei Jiova, ka qaravi koya duaduaga; ena qai vakabulai kemuni ko koya mai na ligadra na kai Filisitia.”—1 Sam. 7:3.
8 Era vakalolomataki na Isireli ena “ligadra na kai Filisitia.” Ni vakadrukai vakaca sara na mataivalu ni Isireli, sa ra qai caka nodra na kai Filisitia ena nodra vakararawataki na tamata ni Kalou. Ia e vakadeitaka vei ira na Isireli o Samuela ni na veisau ga qori ke ra lesu tale vei Jiova. Vakacava, era duavata kina? E marau o Samuela nira biuta na qaravi matakau ra qai “qaravi Jiova duaduaga.” A kaya o Samuela mera soqoni vata mai Misipa, na tauni e toka e veidelana ena vualiku kei Jerusalemi. Era soqoni vata mai, era lolo ra qai veivutunitaka na nodra dau qaravi matakau.—Wilika 1 Samuela 7:4-6.
Era nanuma na kai Filisitia ni nodra soqoni vata na tamata i Jiova era sa veivutuni, e gauna vinaka sara ga mera vakararawataki kina
9. Na gauna vinaka cava era raica na kai Filisitia, na cava era qai cakava na tamata ni Kalou ena gauna rerevaki qori?
9 Nira rogoca na kai Filisitia na nodra soqoni vata e kea na Isireli, era nanuma ni gauna vinaka sara ga qori mera valuti kina. Era mani tala na nodra mataivalu i Misipa mera vakarusai ira na sokaloutaki Jiova. Sa dua na ka nodra rere na Isireli nira rogoca na leqa e vakarau yaco, ra qai kerei Samuela me masulaki ira. Qori sara ga na ka e cakava, e cabora tale ga e dua na isoro. Ena gauna ni soqo tabu qori, era lako mai kina i Misipa na mataivalu ni Filisitia. E mani rogoca o Jiova na masu i Samuela qai cudru vakalevu. “A sa ia na kurukuru vakadomoilevu vei ira na kai Filisitia ko Jiova e na siga ko ya.”—1 Sam. 7:7-10.
10, 11. (a) Na cava e duatani kina na kurukuru e vakavuna o Jiova vei ira na sotia ni Filisitia? (b) Na cava a qai yaco ena ivalu e Misipa?
10 Eda na kaya beka ni o ira na kai Filisitia era vaka na gonelalai mera vuni e daku i tinadra ena nodra rere nira rogoca na vadugu ni kurukuru? Sega, o ira qo na sotia yaloqaqa. Ia na vadugu ni kurukuru qo e ka vou vei ira. Vakacava, e vadugu mai na lomalagi karakarawa, qai kuruseta na veidelana na kena rorogo? Se mani cava e yaco, era rere qai veilecayaki na kai Filisitia. Qo sa vuki na uto, era sa na ravuti, sa na oti na nodra dau veivakalolomataki. Era vakamalumalumutaki ira na kai Filisitia na Isireli era tiko e Misipa, ra qai cemuri ira me vica na maile ina dua na vanua ena cevaira kei Jerusalemi.—1 Sam. 7:11.
11 E dua na veisau levu vei ira na tamata ni Kalou na ivalu oya. Era malumalumu tiko ga na kai Filisitia ena gauna kece e lewa tiko kina o Samuela e Isireli. E vakalesui tale vei ira na tamata ni Kalou mera lewa na veisiti.—1 Sam. 7:13, 14.
12. Na cava na ibalebale ni “vakadeitaka na ivalavala dodonu” o Samuela, na itovo cava soti e uqeti koya me cakava kina qori?
12 A vola na yapositolo o Paula ena vica na senitiuri e muri, ni o Samuela e dua vei ira na dauveilewai yalodina kei na parofita e “vakadeitaka na ivalavala dodonu.” (Iper. 11:32, 33) Io, a veivuke sara ga o Samuela me caka tale na veika vinaka qai donu vua na Kalou. E vakadeitaka tiko ga na ivalavala dodonu ni dau waraki Jiova, e yalodina tale ga ni cakava nona itavi ni yaco sara mada ga na veika e veivakayalolailaitaki. E dau vakavinavinaka tale ga. Ni oti nodra qaqa mai Misipa, a vakaduria o Samuela e dua na vatu ni ivakananumi ena nona vukei ira na nona tamata o Jiova.—1 Sam. 7:12.
13. (a) Na itovo cava ena vinakati vei keda ke da via vakadamurimuri Samuela? (b) Na gauna vinaka cava mo bulataka kina na itovo vakataki Samuela?
13 O vinakata tale ga mo “vakadeitaka na ivalavala dodonu”? Ke vaka kina, mo vulica na nona dau vosota o Samuela, nona yalomalumalumu, kei na nona dau vakavinavinaka. (Wilika 1 Pita 5:6.) E vinakati beka na itovo qo vei keda kece? A yaga vei Samuela ni vulica qai bulataka na itovo qo ni se gone, ni a sotava na veika e veivakayalolailaitaki sara ni toso tiko nona bula.
‘Erau sa Sega ni Muria na Luvemu na Nomu iValavala’
14, 15. (a) Na cava e vakayalolailaitaki Samuela ni “sa qase”? (b) Vakacava, e tama dau vakawaletaka na ca me vakataki Ilai? Vakamacalataka.
14 “Sa qase” o Samuela ni mai tomani tale na kena itukutuku. Erau sa cauravou na luvena o Joeli kei Epaia, qai nuitaki rau me rau vukei koya ena itavi ni dauveilewai. Ia ka ni rarawa ni a matewale nona vakanuinui. E dau dina qai yalododonu o Samuela, ia o rau na luvena erau vakayagataka nodrau itutu me rau rawaka, vaqumi, rau qai vakatanitaka na lewadodonu.—1 Sam. 8:1-3.
15 Dua na siga era soqoni vata na qase ni Isireli mera lai vosakudrukudru vua na parofita sa kena turaga o Samuela. Era kaya: ‘Erau sa sega ni muria na luvemu na nomu ivalavala.’ (1 Sam. 8:4, 5) Vakacava, e kila tiko o Samuela na ka erau cakava? E sega ni tukuni qori ena kena ivolatukutuku. O Samuela e sega ni vakataki Ilai na tama e dau vakawaletaka na ka ca. A cudruvi Ilai o Jiova qai totogitaki koya ni sega ni vakadodonutaka nodrau cala na luvena, a rokovi rau vakalevu, sega ni Kalou. (1 Sam. 2:27-29) E sega vakadua ni raica na cala qori o Jiova vei Samuela.
16. Na cava era dau vakila na itubutubu ni talaidredre na luvedra, era na rairai vakacegui qai dusimaki vakacava na itubutubu ena ivakaraitaki i Samuela?
16 E sega ni vakaraitaki ena kena itukutuku ni yalolailai o Samuela, madua, se me nuiqawaqawa ni sa kila na nodrau itovo ca na luvena. Na ituvaki oya era vakila tale ga e levu na itubutubu. Ena iotioti ni veisiga qo, sa takalevu na nodra talaidredre na gone nira veivakavulici na itubutubu, ra sega tale ga ni muria na nodra lewa. (Wilika 2 Timoci 3:1-5.) Koya gona, na ivakaraitaki i Samuela ena dusimaki ira qai vakacegui ira na itubutubu era vakila tiko na ituvaki veivakayalolailaitaki va ya. E sega ni vakalaiva o Samuela na ka erau cakava na luvena me veisautaka na ivakarau ni nona veiqaravi. Nanuma tiko, ke sega mada ga ni veiuqeti na vosa kei na veivakavulici vua na gone yalokaukaua, ena veiuqeti ga vakalevu na nodra ivakaraitaki na itubutubu. Me vakataki Samuela, e rawa tale ga vei ira na itubutubu mera vakamarautaki Jiova na Kalou, na Tamadra vakalomalagi.
“Mo Lesia Mada Vei Keda e Dua na Tui”
17. Na cava era tukuna vei Samuela na qase ni Isireli, e raica vakacava o koya?
17 Erau sega ni vakasamataka na luvei Samuela na ca ni nodrau kocokoco kei na nodrau nanumi rau ga. Era kaya vei Samuela na qase ni Isireli: “Mo lesia mada vei keda e dua na tui me lewai keda me vakataki ira na veimatanitu kecega.” Vakacava, e raica o Samuela na vosa era tukuna oya nira beci koya? Sa vicasagavulu na yabaki na nona cakava tiko mai o Samuela na itavi ni dauveilewai e lesia vua o Jiova ena vukudra. Ia qo era sa vinakata e dua na tui me nodra dauveilewai, era sega ni vinakata e dua ga na parofita vakataki Samuela. O ira na veimatanitu tale eso e tiko na nodra tui, qo tale ga na ka era vinakata na Isireli! E raica vakacava o Samuela? Eda wilika, “sa ca vei Samuela na ka oqo.”—1 Sam. 8:5, 6.
18. E vakacegui Samuela vakacava o Jiova, e vakaraitaka ga vakacava ni bibi na nodra cala na Isireli?
18 Meda raica mada na ka e tukuna o Jiova ni masuti koya o Samuela ena ka e yaco qo: “Mo vakarorogo vei ira na tamata e na ka kecega era sa kaya vei iko: ni ra sa sega ga ni beci iko, sai au ga era sa beca, me’u kakua ni nodra tui koi au.” E vakacegui Samuela na vosa oya, ia e ca na ka era cakava ni beci kina na Kalou Kaukaua Duadua! A tukuna o Jiova vua na nona parofita me vakasalataki ira na Isireli ena ka ca era na sotava ke ra lesia e dua na nodra tui. Ni vakaroti ira o Samuela, era cikeva: “Segai; me dua na neimami tui.” Ni dau talairawarawa vua na Kalou, a lako o Samuela me lumuta na tui e digitaka o Jiova.—1 Sam. 8:7-19.
19, 20. (a) E talairawarawa vakacava o Samuela ena veidusimaki i Jiova me lumuti Saula me tui kei Isireli? (b) E vukei ira tiko ga vakacava na tamata i Jiova o Samuela?
19 A vakacava na talairawarawa nei Samuela? A cata qai cakava ena voraki? A rawai koya na yalolailai, se kadre e lomana na yaloca? Levu era na rairai cakava oya, ia sega ni o Samuela. A lumuti Saula qai ciqoma ni digitaki koya sara ga o Jiova. Na nona reguci Saula e vakaraitaka ni tokona qai doka na tui vou. E tukuna vei ira na Isireli: “Dou sa raici koya sa digitaka ko Jiova, ni sa sega e tautauvata kaya vei ira na tamata kecega, se segai?”—1 Sam. 10:1, 24.
20 A sega ni dau raica o Samuela na malumalumu, e raica ga na veika e vinaka kina o koya e digitaka o Jiova. E bibi vei Samuela na nona yalododonu vua na Kalou, sega ni nodra rai na tamata veilecayaki. (1 Sam. 12:1-4) E yalodina tale ga ni cakava na nona ilesilesi ena nona vakasalataki ira na tamata ni Kalou me baleta na leqa vakayalo e yacovi ira, qai vakauqeti ira mera yalodina tiko ga vei Jiova. E tara na lomadra na nona ivakasala ra qai kerei koya me masu ena vukudra. A cavuta vei ira na vosa rogo vinaka qo: “Me’u kakua sara ni cala vei Jiova ni ka’u sa cegu ni masulaki kemuni: ia ka’u na vakavulici kemuni e nai valavala vinaka ka dodonu.”—1 Sam. 12:21-24.
E uqeti keda na ivakaraitaki i Samuela me kua vakadua ni kadre i lomada na vuvu kei na lomaca
21. E yaga vakacava na ivakaraitaki i Samuela ke o yalolailai ni lesi e dua tale ena dua na itavi dokai?
21 O bau yalolailai ni lesi e dua tale ena dua na itavi dokai? E ka ni vuli vei keda na ivakaraitaki i Samuela meda kua ni laiva na vuvu se na yaloca me kadre e lomada. (Wilika Vosa Vakaibalebale 14:30.) E levu tu na cakacaka e yaga qai veivakacegui e lesia na Kalou vei ira yadua na nona tamata yalodina.
“Sa na Bogi Vica Mada na Nomu Tagicaki Saula Tiko?”
22. Na cava e donu kina nona raica o Samuela na veika e vinaka kina o Saula?
22 E donu na nona raica o Samuela na veika e vinaka kina o Saula, e turaga vakasakiti. Ni balavu, totoka, yaloqaqa, e vuku, ni se qai tekivu e yalomalumalumu qai yalovinaka. (1 Sam. 10:22, 23, 27) Me ikuri ni nona itovo totoka, e tu tale ga vua na galala me vakatulewataka na ka me cakava ena nona bula. (Vkru. 30:19) Vakacava, a vakayagataka vakadodonu na isolisoli oya?
23. Na itovo vinaka cava a yali eliu vei Saula, e dokadoka tiko ga vakacava?
23 Ni dua e vakaitutu torocake, e ka ni rarawa ni dau yali eliu vua na yalomalumalumu. Sega ni dede sa dokadoka mai o Saula. A talaidredre ena ivakaro i Jiova a vakasavuya vua o Samuela. Ena dua na gauna a sega ni via wawa o Saula qai cabora na isoro e dodonu me cabora ga o Samuela. A mani vunauci koya vakaukaua o Samuela qai parofisaitaka ni na kau tani na veiliutaki vakatui mai na nona vuvale. A sega ni vuli ena cala e cakava, sa qai torocake ga na nona talaidredre.—1 Sam. 13:8, 9, 13, 14.
24. (a) E talaidredre vakacava o Saula ni vala kei ira na Amalekaite? (b) Na cava e cakava o Saula ni vakadodonutaki, na cava qai vakataulewataka o Jiova?
24 E kaya o Jiova vei Samuela me tukuna vei Saula me vala kei ira na Amalekaiti. E okati ena ivakaro i Jiova me vakamatei na tui ca o Ekaki. Ia a vakabulai Ekaki o Saula qai maroroya na itokinivalu e dodonu me vakarusai. Ni mai vunauci koya o Samuela, sa veisau vakalevu o Saula. A sega ni ciqoma na veivakadodonutaki, a via vakadonui koya ga, e vakaiulubale ena nona beitaki ira na nona tamata. A sega ni ciqoma o Saula na veivakadodonutaki ni ulubaletaka me na cabori eso na itokinivalu me isoro vei Jiova, a cavuta kina o Samuela na vosa kilai levu qo: “Raica, sa vinaka na talairawarawa, ka ca nai soro.” E vunauci Saula ena doudou o Samuela qai vakatakila na vakataulewa i Jiova: Ena kaliraki tani vei Saula na itutu vakatui qai soli vua e dua e vinaka cake. *—1 Sam. 15:1-33.
25, 26. (a) Na cava e lolositaki Saula kina o Samuela, e qai vakadodonutaka vakacava ena yalololoma na nona parofita o Jiova? (b) Na cava e vulica o Samuela ni lako ena vale i Jese?
25 A rarawataka dina o Samuela na nona talaidredre o Saula. Ena bogi a tagicaka vei Jiova na ka e yaco. E lolositaki koya o Samuela ni kila na taledi e tu vei Saula, na nona itovo vinaka, ia a vakanuinui matewale o Samuela. Sa veisau na turaga a kila eliu—sa yali na nona itovo vinaka qai saqati Jiova. A sega ni via raici Saula tale o Samuela. A vakadodonutaka ena yalololoma na rai i Samuela o Jiova ni kaya: “Sa na bogi vica mada na nomu tagicaki Saula tiko, ni ka’u sa biuti koya me kakua ni nodra tui na Isireli? mo vakasinaita mada na nomu tavaya e na waiwai, ka lako, au na talai iko vei Jese na kai Pecileema: ni’u sa kunea e dua vei ira na luvena me’u lesia me tui.”—1 Sam. 15:34, 35; 16:1.
26 Na vakayacori ni inaki i Jiova e sega ni vakatau vei ira na tamata ivalavala ca, nira sega ni dau yalodina. Ke dua e tawayalodina, ena lesia e dua tale o Jiova me vakayacora na nona inaki. Sa mai oti na nona lolositaki Saula voli na kena turaga o Samuela. Ena veidusimaki i Jiova, a lako o Samuela ina vale nei Jese e Peceliema qai sotavi ratou kina e vica na luvena tagane musudonu. E tukuna o Jiova vei Samuela, mai na kena imatai, kua ni raica ga na irairai e sau. (Wilika 1 Samuela 16:7.) Sa qai sotavi koya e gone duadua o Samuela, ya o Tevita, o koya e digitaka o Jiova!
E raica o Samuela ni sega ni dredre vei Jiova me walia na ituvaki e veivakayalolailaitaki, se veisautaka me ka ni veivakalougatataki
27. (a) Na cava e kaukaua tiko ga kina na vakabauta i Samuela? (b) Na cava o nanuma me baleta na ivakaraitaki i Samuela?
27 Ena iotioti ni yabaki ni nona bula, sa qai macala vakasigalevu vei Samuela na dodonu ni vakataulewa i Jiova me sosomitaki Saula o Tevita. Sa tekivu vuvutaki Tevita o Saula me via vakamatei koya, e saqati koya tale ga. Ia e laurai vei Tevita na itovo totoka—na yaloqaqa, yalododonu, vakabauta, kei na yalodina. Ni sa voleka ni cava na bula nei Samuela sa qai kaukaua ga na nona vakabauta. E raica ni sega ni dredre vei Jiova me walia na ituvaki e veivakayalolailaitaki, se veisautaka me ka ni veivakalougatataki. Ni qai takali o Samuela, sa biuta tu mai e dua na ivakaraitaki ni bula e yaga me muri ena vica vata na yabaki. Sa rauta mera lolositaka na Isireli na turaga yalodina qo! Ena vinaka gona mera taroga na dauveiqaravi i Jiova nikua, ‘Au na vakadamurimuria tale ga na vakabauta i Samuela?’
^ para. 24 A qai vakamatei Ekaki ga o Samuela. E sega ni ganita na tui ca qo se nona vuvale me ratou lomani. Vica tale na senitiuri e muri, rairai e okati ena nona yatukawa o Ekaki o “Emani na luve i Ekaki,” a saga o koya me vakawabokotaki ira kece na tamata ni Kalou.—Esit. 8:3; raica na Wase 15 kei na 16 ni ivola qo.


text:
VOLASIGA – ILIESA KANADAVO KEI DAVID SERU
Written by Mika Qalobula on June 1, 2022
O rau na lewe rua oqo o Iliesa Kanadavo kei David Seru,e rau kilai tani ena buturara ni veivakamarautaki ena noda vanua.
O Iliesa Kanadavo e dau liutaka tu na matasere na ‘MUDRE NI CAGI KEI NASIRIVA’,e na dua na gauna ka sa lewena tiko na matasere na ‘DRODROLAGI KEI NANUYA’,ena gauna oqo,ka dau lagasere tu vei ratou na ‘BUCADROKADROKA’,o David Seru.
Oqo e dua na sere ka rau lagata vata ka da rogoca kina na totoka ni veilomani ni domodrau ka vakaciriloloma dina nida vakarogoca toka.
E rawa nio rogoca na se oqo ena VITIFM 92.2FM,92FM KEI NA 92.6FM.
VITIFM – E KAMICA QAI KACHI!!!


text:
Tokoni Suliasi Vunivalu o Dave Rennie.
Written by Atu Kurumudu on June 13, 2022
Sa vo ga vakalailai na gauna ni wawa ni bera ni dara na siqeleti ni Wallabies na wing ni Queensland Reds o Suliasi Vunivalu. Kaya o Dave Rennie ni dua na bolebole levu e tu ena matai Suliasi ena gauna oqo ka me vakaraitaki koya ena valataki vanua kei Igiladi ena vula mai oqo.
O Vunivalu e dua vei ratou na lewe ono na cauravou vou ka mai kacivaki na yacadratou ena timi ni Wallabies. Sa sega tale ni wawa na timi ni Ositerelia ena nodratou sa laki keba yani e Sunshine Coast ena nanamaki vei Igiladi , ka na vakayacori na qito oqo e Perth ena ikarua ni Jiulai.
source:stuff.co.nz


text:
Veiyasa i Vuravura
Jaina
E laurai ni tubu ena 41 na pasede na iwiliwili ni veisere ena Janueri ina Seviteba 2013 ni vakatauvatani kei na gauna vata qori ena yabaki sa oti mai Beijing na koroturaga kei Jaina. Era vakabauta na kenadau ni vakavuna qori na nodra saga na veiwatini mera kua ni sauma na 20 na pasede ni ivakacavacava se qai lavaki ga qo ena vale e volitaki. Ia ena so na ituvaki, e vakalailaitaki na ivakacavacava vei ira na veiwatini era veisere ra qai volitaka na ikarua ni nodra vale.
Vuravura
Me wali na leqa ni kanavakaca, e vakatututaka kina na Matabose kei Vuravura meda kania na manumanu lalai. Ni bulabula ra qai kania na ka eda sega ni kania o keda, e tukuna kina e dua na ripote ni o ira na manumanu lalai qori era “isosomi vinaka ni lewenimanumanu.” Ia e laurai tale ga ena vakadidike qori ni “sega ni taleitaki ena so na vanua na kena laukana na manumanu lalai.”
Kenada
Era veilecayaki na vakailesilesi ni valenibula ena ka mera cakava ena yaloka e vakamautaki qai vakacevatataki (frozen embryo), e sega ni macala se ra tu e vei na kena “itaukei.” E ripotetaka e dua na valenibula ni maroroya tu e duanaudolu na yaloka sa vakamautaki oti, o ira na vakadonuya me caka vei ira na veiqaravi qori e sa “yali na kedra o.”
Ailadi
E rua na mataqali vakamau era rawa ni digia na lotu Katolika e Ailadi ena veigauna sa oti, oya na vakamau vakamatanitu se vakalotu. Ia ena 2013, sa caka vakamau tale ga e dua na ilawalawa qai sega ni caka kina e dua na ka vakalotu. E ripotetaka na tabana ni itukutuku na Reuters nira sa taqea dredre tale na ilawalawa qori “na levu ni lewenivanua era vinakata nodra vakamau me vinaka cake mai na vakamau vakamatanitu, ia me kua ni caka kina e dua na ka vakalotu.”


text:
RA TAROGA NA ITABAGONE
Na Cava Meu Cakava Meu Kua Kina ni Oca Sivia?
Ke o nanuma ni o rawa ni oca sivia, ena vukei iko na ulutaga qo!
Vuna e yaco kina
Sivia na ka e namaki. E kaya e dua na goneyalewa o Julie: “E dau tukuni me vinaka cake tiko ga na ivakarau ni noda cakacaka, me kua ni lutu na kena ivakatagedegede, meda sasagataka tiko ga na isausau lelevu kei na rawaka. Sa dredre dina ni sivia na ka e namaki vei keda!”
iYaya Vovou Vakalivaliva. Na talevoni, tablet, kei na so tale na iyaya vovou vakalivaliva sa vakarawarawataka sara ga na veitaratara. Na levu ni gauna eda vakayagataka ena iyaya va qori e rawa ni vakavuna na lomaocaoca, ni toso na gauna sa na tatara mai na oca sivia.
Lailai na moce. E kaya e dua na goneyalewa o Miranda: “E levu na itabagone era dau yadra vakamataka ra qai yadra sivia ena vuku ni vuli, cakacaka, kei na ka ni veivakamarautaki. Era dau sotava kina na leqa, ia era sega ni kila mera walia vakacava.” Na nodra ivakarau ga ni bula e vakavuna nodra oca sivia.
Vuna mo kauai kina
Era vakacaucautaki ena iVolatabu o ira era mamakutu. (Vosa Vakaibalebale 6:6-8; Roma 12:11) Ia e sega ni kena ibalebale qori meda bobula ina cakacaka, qai vakawaleni na veika tale eso wili kina na noda bula.
“Dua na gauna au sega ni kana ena dua taucoko na siga, ni levu na itavi au ciqoma au qai saga meu cakava kece. Au vulica kina ni sega ni vinaka meda dau ciqoma na itavi kece ga e lesi vei keda, vakabibi ke na vakaleqa noda bula.”—Ashley.
Sa rauta me kaya na iVolatabu ni “vinaka sara na koli bula mai na laione mate.” (Dauvunau 9:4) O na rairai bole mo cakava kece ga na ka ni o nanuma o kaukaua me vaka na laione. Ia ena oti koso mai na kaukaua qori ni o sa oca sivia, e rawa ni vakaleqa sara na nomu bula.
Ka o rawa ni cakava
Vakasega ena so na gauna. E kaya na iVolatabu: “Era vuku na yalomalumalumu.” (Vosa Vakaibalebale 11:2) O ira na yalomalumalumu era kila ni vakaiyalayala ga na ka era cakava. Era na sega ni cakava na ka era kila nira na sega ni rawata.
“E rawarawa sara me oca sivia o koya e dau dredre me vakasega, e via cakava na ka kece e tukuni vua. Qori e sega ni ivakaraitaki ni yalomalumalumu. Dua ga na gauna ena qai tatara mai kina na oca sivia.”—Jordan.
Vakacegu vinaka. E kaya na iVolatabu: “E vinaka me sinai e dua na liga ena vakacegu, e ca ni sinai ruarua na liga ena cakacaka kaukaua qai tautauvata kei na cemuria na cagi.” (Dauvunau 4:6) E dau tukuni ni “kakana ni mona” na moce. E dodonu me walu ina tini na aua nodra moce na itabagone e veibogi, ia e levu e sega ni va qori nodra gauna ni moce.
“E dau lailai noqu moce ke levu noqu osooso. Ia eso na gauna e dau vinakati ga na moce meu rawa niu cakava vinaka qai marautaka noqu cakacaka ena siga tarava.”—Brooklyn.
Tuvatuvanaki matau. E kaya na iVolatabu: “Na lalawa ni tamata gumatua ena tini vinaka ga.” (Vosa Vakaibalebale 21:5) Ni o wasea vinaka nomu gauna kei na veika mo cakava, o na vakila na kena yaga ena nomu bula taucoko.
“Ena sega soti na lomaocaoca ke tiko e dua na ituvatuva. Ni tuvanaki vinaka na nomu cakacaka, o na kila na veiveisau mo cakava mo kua kina ni oca sivia.”—Vanessa.


text:
KUNEI E 7 NA YAGO ENA DUA NA YASA NI KORO MAI BUCHA
Written by Mika Qalobula on June 14, 2022
Era kunea na dau ni vakadidike e 7 na yago ka bulu tu ena dua na yasa ni koro  ko Bucha ena City levu o Kyiv mai Ukraine.
Na 7 na yago oqo e laurai ena gauna e ratou a kelici mai kina ni vesu tu na ligadratou e muri,ka ratou bulu tu ena yasa ni koro koya,ka ratou sa tomana tiko na nodratou veivaqaqai na tabana ni vakadidike mai kea [forensic],me vaka ni laurai ki vei iratou na weni moku kei na mavoa.
Vakarorogo mai ena VITIFM 92.2FM,92.6FM kei na 92FM.
VITIFM-E KAMICA QAI KACHII.


text:
Same
95 Lako mai, meda kaila ena marau vei Jiova!
Meda kaila ena qaqa vua na noda Uluvatu ni veivakabulai.+
3 Ni o Jiova na Kalou cecere,
E Tui cecere vei ira kece na vo ni kalou.+
4 E tiko e ligana na vanua titobu kei vuravura,
E taukena o koya na veiulunivanua cecere.+
6 Lako mai, meda sokalou qai cuva,
Meda tekiduru e mata i Jiova na Dauveibuli.+
Ke oni rogoca na domona nikua,+
8 Ni kua ni vakaukauataka na lomamuni me vaka mai Meripa,*+
Me vaka ena siga ni Mesa* ena vanua talasiga,+
9 Nira vakatovolei au na tukamuni,+
Era bolei au, nira raica mada ga na noqu cakacaka.+
10 E 40 na yabaki noqu cata matua na itabatamata oya, au qai tukuna:
“Era tamata dau lako sese e lomadra,
Era sega ni kila na noqu sala.”
11 Au cudru qai bubuluitaka:
“Era na sega ni curu ina noqu ivakavakacegu.”+


text:
Kaukamea na idabedabe ni waqana
Matailalai ni ivoli
Nanuma oqo
Kaukamea na idabedabe ni waqana
Rai Vakararaba
Na idabedabe vatu kaukamea e kena ibulibuli na qaqa ni gauna oqo ena liga e lomasoli, Vakamatailalai ni culacula vaka Varanise, ka sereki, vakassaqa e taucoko. Oqori sa na rairai sega kina na kena gauna kei na gauna oqo. Na idabedabe kei na suasua e daku e vakayagataka e dua na ka uasivi, vutina veivakatataki cake ni veivakatokanitaki me vakatawana. E tara na waqana ena 100% na sitila kaukamea tawacala kei na tutu wavoki e vakarautaka e dua na ka e taqomaki cake me baleta na nona vale e dua na gone. Vakavolivolita na ivakatakarakara vakasakiti ni nomu rumu ni gade ka vakalomavinakataki ira na nomu vulagi ena dua na ivakatagedegede ni uto ka ivakaraitaki ni nomu tovolea vakasakiti ena iyaya ni vale. Na idabedabe vatu kaukamea e tolu oqo e vakalomavinakataka tu na loga ni ilokoloko kei na yava loaloa vakasakiti me rawa ni vakasakiti kina na nomu iukuuku. E dua na roka ni rosi damudamu kei na ligana dau vakadabera e cake, na idabedabe balavu oqo e tu me dua na itukutuku vakarautaki ka rawa ni veisautaka na drodro taucoko ni iukuuku ni lomamu, tauyavutaka e dua na dolavi raraba, savasava ka rabailevu na vulagi me ra marautaka na vulagi.
Na ivakatakata ni idabedabe vatu kaukamea
DROINI NI GAUNA OQO: Ena savasava, laini dodonu, na neitou idabedabe sa ivakadei totoka ni nomuni vanua ni bula. Vakacavara na idabedabe ni ligana e cake, yava loaloa, kei na kote ni vosa, e sega walega ni vakarautaka e dua na kena irairai kaukauwa, na irairai lailai ia e vakarautaka talega na ituvaki vakasakiti.
ILOKOLOKO SEGA NI KAU TANI: Na idabedabe sitila oqo e vakarautaka e tolu na ilokoloko boro ka dua na ikuri ni loga ni vakacegu kei na ivakarau vei iko ni ko dabe toka ena. Na idabedabe vakaturaga e rawa ni kau tani ka vakasavasavataki kevaka e gadrevi.
IVAKASULU NI ILOKOLOKO: Na neimami sofa waqa waqa sitila sa bini tu vakavinaka ena damudamu ni rosi, solia e dua na rumu me savasava na irairai kei na ivakaraitaki vinaka. Na idabedabe e daku e vakaraitaka e dua na toa, iculacula vaka-ilokoloko ka solia vei iko e dua na gauna sega ni guilecavi rawa ni guilecavi rawa.
WAQANA SITILA SEGA NI TAUVATA: Tokoni ena dua na waqa ni sitila duka, na idabedabe balavu oqo e kaukauwa ka rawarawa na kena maroroi. Na waqa kaukamea oqo e kauta mai e dua na ivakaraitaki vinaka ki na tikina oqo, cakava me dua na ikuri veivakurabuitaki oqo ki na nomu vale.
KENA LEVU: Digitaka e dua na ivakamacala ka sa uasivi sara na kena levu vei iko kei na nomu iyaya ni iyaya. Na idabedabe kaukamea oqo e 100L*89W*73H; 163L*89W*73H; 226L*89W*73H. Ko na taleitaka na levu ni ka e rawa ni veisautaka na nomu vanua me ikuri rawarawa ni sofa tomani oqo.
Matata
iCakacaka ni iYaya
Matailalai ni Pakete
1~ 3: EPE ologa wavokita na idabedabe
4~ 6: Foam corrugated kateni ologa ena tutu
7~ 8: Kateni pepa ologa ena loma ni idabedabe, oka kina na kena e ra
9~ 12: Vakavavakutaka ilati e tautuba.
Na i Gale na iRogo
Q: O iko e dua na kabani ni manufacturer se veisau?
E dua: O keda e dua na buli iyaya ni kena upholstery na ivoli mai na 1985.
Q: Sa evei na nomu volau ni nona?
E dua: Eda sa tiko ena Shunde, Foshan City, Guangdong na yasana, Jaina
Q: Na cava na nomu veiqaravi ni volivoli?
E dua: E tiko e dua na noda vakadikeva na volivolitaki. Kevaka e dua na veivakacacani mai na lori se ituvaki vinaka, eda na matanataka na iwali ka solia vei iko na vakasama.
Q: Na cava na nomu MOQ?
E dua: Na noda MOQ e 40HQ se 20GP(E rawa ni vakayagataki eso tale na isau), e rawa ni o veiwaki na ivoli duidui mo cokovata kina e dua na 40HQ se 20GP.
Q: E rawa ni o cakava na veitarogi me baleta na cakacaka ni otela?
E dua: Eda sa sotava na cakacaka me baleta na otela kei na iyaya kece sara e rawa ni veisoliyaka na veisaqasaqa ni buka me vaka na CA117, BS5852, BS7177, BS7176, kei E0/E1.
Q: Na cava na nomu itavi levu ni ivoli?
E dua: Eda sa ga vakayacoka Sofas, Sofabed, Meteresi, Recliners, kei na idabedabe.
Q: E rawa beka ni 'u digitaka na roka?
E dua: Io, e tiko eso na roka me da digidigi kina mai na veiyaya duidui me vakataka na kakana leca na kakana e cake, PVC, PU, se isulu.
Q: Na cava na kena gauna?
E dua: Ni keirau sa ciqoma na vakacuruilavo, e rawa ni taura e 30 na ~ 35 na siga.
Q: Na cava na vosa ni sausaumi?
E dua: Na ivakarau ni sausaumi ena FOB ki na SHENZHEN waqa. KUA NI /, 35% vakacuruilavo, vakatautauvatataki ni bera ni caka.
Q: E tiko e dua na nomu ivotavota ni ivoli?
E dua: Sega, Eda sa OEM ka ODM manufacturer, na ivoli kece e vakarawarawataka vei ira na noda kasitama.
Q: E rawa ni cakava na volau ni nona na sabolo?
E dua: Keitou rawa ni vakauta sara ga e loma ni isulu se leca na sabolo oqo. Na ODM ni ivoli e dodonu me lesi me icurucuru ni sabolo ni oti 10 na ota pcs ena lesu tale ki na icurucuru ni sabolo.
Q: Na cava na Lotu warranty ni nomu ivoli?
E dua: Na warranty ni sofas sa 2 veiyabaki ena loma ni vale, 1 yabaki ni leca e tautuba; Meteresi e 10 yabaki ni innerspring vale.


text:
Tauvimate Bibi
O NA vakila tale ga na rarawa ke o sa sotava oti na ituvaki qori, se tauvimate bibi e dua na wekamu voleka. Ena leqataki o koya e tauvimate kei ira na veiqaravi. E rawa ni vakavu lomaocaoca tale ga na rere kei na lomaleqataki ni so na ka me vaka na laurai vakavuniwai, qarai se kena saumi, kei na lako vakaca ni wainimate ina yago. E rawa sara ga ni vakavuna na veilecayaki ni vakasama ni dua e tauvimate bibi.
Eda na vakacegui vakacava? E levu era vakila na vakacegu nira masu vua na Kalou, ra qai wilika na tikinivolatabu e veivakacegui. E vukei ira tale ga na loloma, kei na veitokoni ni nodra vuvale vaka kina o ira na itokani.
SALA ERA VOSOTA KINA ESO
E kaya o Robert e yabaki 58: “Ena vukei iko nomu vakabauta na Kalou mo vosota na kemu mate. Masuti koya, talaucaka vua na lomamu, qai kerea na yalona tabu. Kerea me vukei iko me donu tiko ga nomu rai, mo vu ni veivakayaloqaqataki ina nomu vuvale, mo vosota tale ga na kemu ituvaki.”
E tomana: “E dau yaga sara ga nodra veivuke na lewenivuvale. Rawa ni dua se le rua e qiriti au mai e veisiga me rau taroga seu vakacava tiko. Era vakayaloqaqataki au tale ga noqu itokani ena so tale na vanua. E veivakacegui dina, e vukei au tale ga meu kua ni soro.”
Ke o sikova e dua nomu itokani e tauvimate, vakasamataka na ka e kaya o Linda: “E vinakata o koya me bula vinaka tale, ena rairai votivoti vua ke veitalanoataki na kena mate. De vinaka mo drau veitalanoataka ga na ka drau dau taleitaka.”
Eda nuidei ni na marautaki tale na bula ke da vosota na tauvimate bibi, vakaukauataki keda na Kalou, veivakacegui na iVolatabu, kei na nodra veitokoni vakayalololoma na lewenivuvale vaka kina o ira na itokani.


text:
Leqa Vakailavo kei na Dinau—Rawa ni Walia na iVolatabu?
Me Download
Kena iSau Vakaivolatabu
Io. Ena yaga vei iko e va na ivakavuvuli vakaivolatabu qo mo walia kina leqa vakailavo kei na dinau:
Lalawataka na ka mo vakayagataka. “Na lalawa ni tamata gugumatua ena tini vinaka ga, ia o ira kece era vakusakusa era na dravudravua.” (Vosa Vakaibalebale 21:5) Kua ni vakusakusa mo volia e dua na ka baleta ga ni lutusobu. Me dua nomu ituvatuva ni ilavo qai dei kina.
Kua ni dinau vakaveitalia. “Na daukerekere e bobula vei koya e solia vua na ka.” (Vosa Vakaibalebale 22:7) Ke o sega ni sauma rawa nomu dinau, saga mo veivosaki kei koya e soli dinau. Sasaga tiko ga. Vakaraitaka na ivakarau ni rai nei koya e tukuni ena Vosa Vakaibalebale 6:1-5: ‘Vakamalumalumutaki iko, vakamasuti koya na kainomu. Kua ni solia me moce na matamu, se sosovu na dakudaku ni matamu.’ (Vosa Vakaibalebale 6:1-5) Ke sega ni rogoci na imatai ni nomu kerekere, sasaga tiko ga.
Rai donu me baleta na ilavo. “Kua ni nanumi iko ga mo via vutuniyau—o na sega ni kila na vanua ena tini kina.” (Vosa Vakaibalebale 28:22, Contemporary English Version) E sega wale ga ni vakaleqai keda vakailavo na vuvu kei na kocokoco, ena vakaleqai keda tale ga vakayalo.
Lomavakacegu. ‘Ke sa tiko na kakana, na isulu, meda lomavakacegu ena veika qo.’ (1 Timoci 6:8) E sega ni vakatau ena ilavo na noda marau se lomavakacegu. Eso era tiko ena vuravura qo era mamarau, ia e sega ni levu na nodra ilavo. Era marau nira kauaitaka na nodra vuvale, itokani, kei na nodra veiwekani kei na Kalou.—Vosa Vakaibalebale 15:17; 1 Pita 5:6, 7.


text:
Vukei Ira na “Vulagi” Mera “Qaravi Jiova ena Marau”
“E taqomaki ira na tiko vulagi o Jiova.”
1, 2. (a) Na ka dredre cava era sotava tiko na tacida? (b) Na taro cava e basika kina?
E KAYA e dua na tacida tagane o Lije: “Keitou a tiko vakavuvale ena dua na soqo ni tabacakacaka nira tekivu veivaluvaluti na lewenivanua e Burundi. Keitou raica nodra veiciciyaki na tamata kei na veivanavanai. Keitou mani dro kina vakavuvale, o rau noqu itubutubu kei keitou na le 11 na veitacini ena isulu ga keitou tokara tu. So vei keitou e dro bula ina keba ni isenivalu e Malawi, sivia na 1,600 na kilomita. Na kena vo era veituyaki.”
2 E laurai e vuravura raraba ni sa sivia na 65 na milioni era dau dro mai na nodra vanua ena vuku ni ivalu se nira vakacacani, qo e iwiliwili levu duadua me volatukutukutaki. * Era wili tiko kina e vica vata na udolu na iVakadinadina i Jiova. Levu e mate na wekadra, e kau tani tale ga e levu nodra iyau. Na ka dredre cava tale era sotava? Eda rawa ni vukei ira vakacava na tacida qori mera “qaravi Jiova ena marau” nira sotava na ka dredre? (Same 100:2) Ena rawa ni vuavuaivinaka vakacava noda vunau vei ira na isenivalu era se sega ni kilai Jiova?
NA KA ERA SOTAVA NA ISENIVALU
3. Era isenivalu vakacava o Jisu kei na levu na nona tisaipeli?
3 Ni vakasalataki Josefa oti ga na agilosi i Jiova ni via vakamatei Jisu tiko o Tui Eroti, ratou dro vakaveitamani i Ijipita me ratou lai tiko kina vakaisenivalu. Ratou lai tiko e kea me yacova ni mate o Eroti. (Maciu 2:13, 14, 19-21) Oti tale e tini na yabaki, ra “dui se kece ina veivanua e Jutia kei Samaria” na nona tisaipeli taumada o Jisu nira vakacacani. (Caka. 8:1) Sa raica rawa tu o Jisu nira na vakasaurarataki eso na nona imuri mera biuta na nodra vale mera dro. E kaya: “Ke ra vakacacani kemudou ena dua na koro, dou dro ina dua tale na koro.” (Maciu 10:23) Ia e sega ni rawarawa na dro ina dua tale na vanua.
4, 5. E rivarivabitaki vakacava nodra bula na isenivalu nira (a) dro tiko? (b) tiko ena keba?
4 E rawa ni rivarivabitaki nodra bula na isenivalu nira dro se tiko ena keba. E nanuma lesu o Gad, na taci Lije: “Vakamacawa neitou taubale tiko, keitou sivita e vica vata na drau na yagomate. Au se qai yabaki 12. E vuvuce na yavaqu, au qai tukuna me ratou biuti au tu ga mai. E qai keveti au o Ta ni sega ni vinakata meu biu tu mai meu qai sotavi ira na dau vakaduduile. E vukei keitou ena veisiga na neitou dau masu kei na neitou nuitaki Jiova, so na gauna keitou gunu maqo ga era tubu tu ena sala keitou muria voli.”
5 Levu ena vuvale i Lije era qai vakayabaki tu ena keba ni isenivalu e vakarautaka na Matabose kei Vuravura. Ia se rivarivabitaki tiko ga nodra bula e kea. E kaya o Lije, sa veiqaravi tiko vakaivakatawa ni tabacakacaka nikua: “Levu era sega ni cakacaka. Nodra cakacaka ga na kakase, gunu, veimauilavo, butako, qai vakasisila nodra bula.” E vinakati gona vei ira na iVakadinadina ena keba mera vakaitavi vakalevu ena ka e dau caka ena ivavakoso mera kua kina ni temaki. (Iper. 6:11, 12; 10:24, 25) Era vakayagataka vinaka na gauna mera kaukaua tiko ga kina vakayalo, levu era dau painia. E donu tiko ga nodra rai nira cakava qori, ra qai vakasamataka nodra dau veilakoyaki voli ena vanua talasiga na Isireli, nira na qai lako tani ga mai na keba.
LOMANI IRA
6, 7. (a) E uqeti ira vakacava na lotu vaKarisito na nodra “lomana na Kalou” mera kauaitaki ira kina na tacidra era vakaleqai? (b) Tukuna e dua na kena ivakaraitaki.
6 E uqeti keda na ‘loloma ni Kalou’ meda dau lomani ira eso tale, vakauasivi o ira na vakaloloma tu na kedra ituvaki. (Wilika 1 Joni 3:17, 18.) Ni rivarivabitaki na nodra bula na lotu vaKarisito e Jutia ena imatai ni senitiuri ni yaco na lauqa, e tuvanaka sara na ivavakoso mera vukei. (Caka. 11:28, 29) Rau uqeti ira na lotu vaKarisito na yapositolo o Paula kei Pita mera dau veikauaitaki. (Roma 12:13; 1 Pita 4:9) Eda dau marautaki ira na tacida vaKarisito mai vanuatani, sa qai bibi sara meda kauaitaki ira eda vakabauta vata ni rivarivabitaki nodra bula se ra vakacacani ena vuku ni nodra vakabauta!
7 Dua na gauna tiko ga qo e vica vata na udolu na iVakadinadina i Jiova—wili kina na tagane, yalewa, kei na gone
VAQAQACOTAKA NODRA VAKABAUTA
8, 9. (a) Na veika dredre cava era dau sotava na isenivalu ena vanua vou era dro kina? (b) Na cava meda yalovosovoso kina ni vukei ira?
8 Eso era veitokiyaki tiko ga ena nodra vanua, ia so tale era dro ina vanua vou ra qai sega ni matau ena veika era sotava kina. De vakarautaka na matanitu eso na kakana, isulu kei na vale, ia ena sega kina na kakana era matau kina. Ke ra cavutu mai na veivanua katakata, ena rairai dredre vei ira na draki batabata ena imatai ni gauna ra qai sega ni kila na isulu veiganiti mera tokara. Ke ra lako mai ena lomanivanua, era na rairai sega ni kila na ivakavakayagataki ni iyaya vovou sa tu nikua.
9 So na matanitu e dau tuvanaka na porokaramu mera vukei kina na isenivalu mera vakamatauni ira ena dua tale na vanua. Ia e levu na gauna ena namaki nira sa na rawa ni qaravi ira ga ni oti e vica na vula. E sega ni dau rawarawa na veiveisau va qori. Vakasamataka mo saga mo vulica ena dua ga na gauna na vosa vou, kila na lawa vovou, ka e namaki me baleta na itovo, vakayagataki vinaka ni gauna, saumi ivakacavacava kei na bili, lai vuli kei na nodra tuberi na gone! Vakacava o rawa ni yalovosovoso qai veidokai ni vukei ira na tacida era sotava na ituvaki qori?
10. Eda na vaqaqacotaka vakacava na nodra vakabauta na tacida era isenivalu era se qai yaco ga mai? (Raica na imatai ni iyaloyalo.)
10 Era dau vakadredretaka tale ga ena so na gauna na vakailesilesi ni matanitu nodra veitaratara na tacida era isenivalu kei na ivavakoso. So na isoqosoqo era veivakarerei nira na sega ni veivuke se sega ni vakarurugi ira na tacida ke ra vakasuka na cakacaka ena vinakati kina mera calata na soqoni. E vica gona na tacida era soro koso nira rere ra qai rawai totolo. E bibi kina meda lai sotavi ira vakatotolo na tacida era isenivalu nira se qai yaco ga mai. Mera vakila nida kauaitaki ira. Na noda lomani ira kei na noda vukei ira ena vaqaqacotaka nodra vakabauta.—Vkai. 12:25; 17:17.
VUKEI IRA
11. (a) Na cava na imatai ni ka me vakarautaki vei ira na isenivalu? (b) Mera vakavinavinaka vakacava na isenivalu?
11 Nira se qai yaco yani na tacida de vinakati meda vakarautaka vei ira na kakana, isulu, kei na so tale na ka era na gadreva. * Na ka lalai mada ga eda cakava, me vaka na kena soli vua e dua na tacida tagane na neketai ena vaka e dua na iloloma levu. Ke ra dau vakavinavinaka na isenivalu, ra qai sega ni lavaka tale vakasivia na ka, era na vakila na marau ni soli ka o ira na veivuke tiko. Ia ke ra sa bula tu ga na isenivalu ena nodra loloma eso tale, era na sega ni dokai kina, ena vakaleqa tale na nodra veiwekani kei ira na tacida. (2 Ces. 3:7-10) Macala ga nira vinakata dina mera vukei.
12, 13. (a) Eda na vukei ira vakacava na isenivalu? (b) Tukuna e dua na kena ivakaraitaki.
12 E sega ni vinakati sara vakalevu na ilavo mera vukei kina na isenivalu, vakabibi ga na noda gauna kei na veikauaitaki. E rawa ni ka lalai mada ga me vaka nodra vukei mera kila na vakayagataka na sala ni veitosoyaki, mera volia na kakana bulabula e sau lailai, se iyaya me vaka na misini ni culacula se ikoti mera rawa ilavo kina. E bibi sara nodra vukei mera vakaitavi vakalevu ena ivavakoso vou era lewena. Ke rawa dau vakavodoki ira ina soqoni. Vakamacalataka tale ga vei ira na sala era rawa kina ni vosa vei ira na tamata ena yalava me baleta na itukutuku ni Matanitu ni Kalou. Dau kauti ira ina cakacaka vakaitalatala.
13 Ni ratou yaco yani ena keba ni isenivalu e va na itabagone, era veivuke na qase mera vakavulici ratou ena draiva, taipa, kena volai tale ga na ivola na kedratou itukutuku me ratou kere cakacaka kina, kei na nodratou tuva na gauna me ratou qaravi Jiova kina vakavinaka. (Kala. 6:10) Sega ni dede ratou sa painia kece. Na veidusimaki qori, kei na nodratou sasaga ga me ratou sauva na isausau vakayalo, ratou toso vinaka kina, ratou sega tale ga ni rawai ena ituvaki ca i Setani.
14. (a) Na veitemaki cava mera vorata na isenivalu? (b) Tukuna e dua na kena ivakaraitaki.
14 Me vakataki ira na vo ni lotu vaKarisito, ena vinakati vei ira na isenivalu mera vorata na veitemaki ni iyau me kua ni lai vakaleqa nodra veiwekani kei Jiova. * E nanuma vinaka o Lije, a tukuni taumada, kei ratou na tacina nona dau vakavulici ratou o tamadratou me baleta na vakabauta ena gauna mada ga ratou dro tiko kina. “E kolotaka yadudua na veika keitou sega ni gadreva. Ni sa lala ga na kato, e taura cake ena dredre qai kaya mai: ‘Dou sa raica? Qo wale sara ga na ka me tiko vei kedatou!’”
KA MERA VUKEI KINA VAKALEVU
15, 16. Eda na vukei ira vakacava na isenivalu ena nodra bula (a) vakayalo? (b) kei na lomadra?
15 E bibi sara mai na veika vakayago na kena kauaitaki na nodra bula vakayalo kei na lomadra na isenivalu. (Maciu 4:4) Era rawa ni veivuke na qase ni ivavakoso me soli vei ira na ivola ena nodra vosa, ra vukei tale ga mera veitaratara kei ira na tacida e tautauvata na nodra vosa. Levu na isenivalu era sa yawaki ira tu na nodra vuvale era dau veivolekati, itikotiko, kei na ivavakoso. Ena vinakati mera vakila na loloma i Jiova kei ira na nodra itokani lotu vaKarisito. Ke sega era na rawa ni volekati ira kina na wekadra era sega ni tiko ena dina, se o ira na veikilai makawa. (1 Kor. 15:33) Nida vukei ira mera vakila nira ciqomi ena ivavakoso, eda sa duavata kina kei Jiova ni “taqomaki ira na tiko vulagi.”
16 Me vakataki Jisu kei na nona vuvale, era sega ni rawa ni lesu ina nodra vanua na isenivalu se o ira era dro mai ke se veiliutaki tiko ga o koya a vakasaurarataki ira. Kena ikuri, me vaka e kaya o Lije, “levu na itubutubu era raica sara ga nodra kucuvi se vakamatei na wekadra era sega ni via kauti ira lesu kina na luvedra.” Mera vukei na tacida era vakila na bula qori, o ira na tacida era tiko ena vanua era gole yani kina na isenivalu mera ‘kauaitaki ira na vakaleqai, mera veilomani vakaveitacini, mera yalomalumalumu tale ga.’ (1 Pita 3:8) Nira dau vakacacani na isenivalu, eso gona sa ra dau galu tu ga, ra madua na veitalanoataka nodra rarawa, vakauasivi nira tiko na luvedra. Tarogi iko mada, ‘Keu tiko ena kedra ituvaki, cava au vinakata mera cakava vei au na tamata?’
VUNAU VEI IRA NA SEGA NI IVAKADINADINA
17. E vakacegui ira vakacava na isenivalu na noda vunau?
17 E levu na isenivalu nikua era cavutu mai na vanua e vakadredretaki tu kina na noda cakacaka. Eda vakavinavinakataki ira gona na iVakadinadina gugumatua era kauaitaki ira na isenivalu, ni vica vata na udolu era se qai rogoca vakadua na “vosa ni Matanitu.” (Maciu 13:19, 23) Levu vei ira na “bikai voli ena icolacola bibi” era vakacegui vakayalo ena noda soqoni, ra qai kaya ni “tiko dina kei kemuni na Kalou.”
18, 19. Eda na vakaraitaka vakacava na yalomatua nida vunau tiko vei ira na isenivalu?
18 O ira na vunau vei ira na isenivalu mera “qaseqase” ra “yalomatua” tale ga. (Maciu 10:16; Vkai. 22:3) Vakarogoca matua na veika era kauai kina, ia kua ni veitalanoataka na ka vakapolitiki. Muria na ivakasala mai na valenivolavola ni tabana kei ira na veiliutaki tiko vakamatanitu, kua ni cakava na ka o rawa ni vakaleqai ira tale kina eso. Vulica, doka tale ga nodra lotu na isenivalu, kei na veika e dau vakavu veivosaki me baleta nodra itovo ni bula. Kena ivakaraitaki, ena so na vanua e dau kauaitaki sara vakabibi me rakorako nodra isulu na yalewa. Koya gona, ni o lai cakacaka vakavunau, tokara na isulu o na sega ni vakalewai kina.
19 Me vaka na kai Samaria ena ivakatautauvata i Jisu, eda via vukei ira tale ga na rarawa tu, okati kina o ira na sega ni iVakadinadina. (Luke 10:33-37) Na sala vinaka duadua me caka kina qori oya na kena tukuni vei ira na itukutuku vinaka. E kaya e dua na qase e vukei ira e levu na isenivalu: “E bibi me vakaraitaki sara ga e liu vei ira ni noda inaki na iVakadinadina i Jiova, oya mera vukei vakayalo, sega ni vakayago. Ke sega, era na rawa ni kaya eso nida via rawaka ga.”
MARAUTAKI NA KA E YACO
20, 21. (a) E yaga vakacava noda vakaraitaka na loloma vaKarisito vei ira na isenivalu? (b) Cava eda na veivosakitaka ena ulutaga e tarava?
20 E dau yaga na noda vakaraitaka na loloma vaKarisito vei ira na “vulagi.” A dro e dua na tacida yalewa, o Alganesh, kei na ono na luvena lalai ena vuku ni veivakararawataki e Eritrea. Ni oti e walu na siga nodratou takosova tiko na vanua dravuisiga, eratou yaco yani e Sudan. E kaya: “Era kauaitaki keitou na mataveitacini e kea me vaka ga keitou wekadra, ra vakarautaka na kakana, isulu, icili kei na sala ni veitosoyaki. O cei tale e rawa ni vakacurumi ira na vulagi ina nodra vale ni dua vata ga na Kalou era qarava tiko? O ira ga na iVakadinadina i Jiova!”
21 Ia vakacava o ira na gone era salavata yani kei na nodra itubutubu nira isenivalu, wili kina eso tale era curu vanua? Ena veivosakitaki qori ena ulutaga tarava, eda na vulica kina na sala meda vukei ira mera qaravi Jiova tale ga ena marau.
^ para. 2 Eda na vakayagataka tiko na matavosa “isenivalu” ena ulutaga qo me dusi ira na dro mai na iyalayala ni dua na vanua se nodra vanua ena vuku ni veivaluvaluti, vakacacani se tatara ni leqa tubukoso. E vakamacalataka na isoqosoqo e dau raici ira na isenivalu na UNHCR (United Nations High Commissioner for Refugees), ni “1 mai na veiya113 na tamata” e vuravura raraba era “dro ina dua tale na vanua.”
^ para. 6 Raica na ulutaga ‘Ni Dau Kauaitaki Ira na Vulagi’ ena Vale ni Vakatawa ni Okotova 2016, t. 8-12.
^ para. 11 Nira yaco ga yani na isenivalu, mera vakayagataka sara na qase ni ivavakoso na veidusimaki ena ivola iSoqosoqo e Cakava na Loma i Jiova, wase 8, parakaravu 30. Era rawa ni tarai ira na ivavakoso na qase nira veitaratara kei na nodra valenivolavola ni tabana nira vakayagataka na jw.org. Ni se bera ya, era rawa ni maqosa ni taro ena ivavakoso e lewena o koya e isenivalu me kilai kina na kena ituvaki vakayalo.
^ para. 14 Raica na ulutaga “Sega ni Rawa Nida Qarava e Rua na Turaga” kei na “Meda Yaloqaqa


text:
56 Qo na ka e kaya o Jiova:“Moni tokona na lewadodonu,+ moni cakava na ka dodonu,Ni sa voleka sara na noqu veivakabulaiMe vakavotui na noqu yalododonu.+2 E marau na tamata e cakava qoKei na luve ni tamata e taura dei,E vakatabuya na Siga ni Vakacecegu, e sega ni beca+E tarova na ligana mai na ka ca.3 Na kaitani e torovi Jiova me kua ni kaya,‘Ena tawasei au sara ga o Jiova+ vei ira na nona tamata.’Me kua tale ga ni kaya na tagane e sega ni vakaluveni rawa,* ‘Raica! O yau na vunikau madu.’”4 Ni qo na ka e kaya o Jiova vei ira na tagane era sega ni vakaluveni rawa era vakatabuya na noqu siga ni vakacecegu, era digia na ka au taleitaka, era taura dei na noqu veiyalayalati:5 “Au na solia vei ira ena noqu vale kei na noqu lomanibai e dua na ivakananumi kei na dua na yaca,E uasivia me so na luvedra tagane kei na luvedra yalewa.Au na solia vei ira e dua na yaca e sega ni mudu,Ena sega ni boko rawa.6 O ira na kaitani era torovi Jiova mera qaravi koya,Mera lomana na yaca i Jiova+Mera nona dauveiqaravi,O ira kece era vakatabuya na Siga ni Vakacecegu, era sega ni becaEra dei tiko ga ena noqu veiyalayalati,7 Au na kauti ira tale ga mai ina noqu ulunivanua tabu,+Au na vakamarautaki ira ena loma ni noqu vale ni masu.Na nodra isoro kama taucoko kei na nodra isoro ena vakadonui ena noqu icabocabonisoro.Ni na vakatokai na noqu vale me nodra vale ni masu na lewe ni veivanua kece.”+8 E kaya na Turaga Cecere Duadua o Jiova, o koya e soqoni ira na Isireli+ era veiseyaki:“Au na soqona yani vua eso, mera wili vata kei ira sa soqoni oti.”+9 O kemuni kece na manumanu kila ni vanua, ni lako mai moni kana,O kemuni kece na manumanu kila ni veikau.+10 O ira na nona ivakatawa era mataboko,+ e sega ni dua e kauai.+Era koli galu kece, era sega ni kodro rawa.+Era cegulevu, era davo, era taleitaka na moce.11 Era koli daukana,Era sega ni mamau rawa.Era ivakatawa yalowai.+Era dui muria kece na nodra sala,Era dui qara ga na ka mera rawaka vakailawaki kina, era kaya:12 “Moni lako mai, meu kauta mada eso na waini,Meda gunuva vakalevu na alakaolo.+Nimataka ena vaka ga na siga nikua, ia ena vinaka sara!”
iVakamacala e ra
^ Ena vosa vakaIperiu e dusia e dua e sele na yagona tabu.
VAKADEWA NI VURAVURA VOU (VAKADEWA VAKAVOUTAKI NI 2013)


text:
ME LUTU NA UNEUNE NI VANUA.
BASIKA TU O LUTUNIGAUNA.
NA LUVEDRA TU NA SALU MAI BUA.
MAI YADRAVA NA BOSE MAI ULUDA.
I KARUA O COVERENIKOULA.
NA OVISA LEVU NI NODA VANUA.
NA TAMANA O BOLANAVURAVURA.
GANEI ADI SOVANATABUA.
YADRA TIKO E MATA NI KATUBA.
NA LEWA NI BOSE KA SA VESUKA.
NA KENA LAWA NA 'MATE KEI NA BULA'.
NI MAI ROGOCA ME TUKUNI YANI.
NOQU CAKACAKA SA DREGATI.
BOSE NI GAUNA ME MAI DOLAVI.
SA TABU SARA NI LAU SAQATI.
ME LAVETI TU KO VITI AILADI.
LUTU DROMU TU NI VUQA NA YABAKI.
NI RA BUTURAKA TU NA KAITANI.
KEIMAMI SA TIKO MAI BUA.
KEI IRA KECE NA VU NI VANUA.
KA SA DOLA NA BOSE NI GAUNA.
RAU TIKO KINA NA TURAGA RUA.
SA YALI TU O TINANIKOULA.
VAKARUBE NA BOSE KA SIGA RUA.
NA LEWA NEI KOYA NA MATUA.
SA VURA TU O TINANIKOULA.
NA MARAMA SAU NI NODA VANUA.
NA WA NI BIUKILA E YALUMA.
E VAKATAGIA VAKAMALUA.
VAKAROKOROKO NA SIGA NIKUA.
KA TEKI CUVA NA VU NI VANUA.
NA TUI KO WAICALA KA TUKUNA.
KO I AU NA BOSO NI NODA VANUA.
NA NOQU VOSA E LUTU VAKAUMA.
NA DELAI VITI KA SA LUTUKA.
AU MANI VUKICA NA KENA GAUNA.
OSODRIGI TU NA UMA NI KOULA.
I RAGONE ME KUA NA VAKASUKA.
ME TUKI NA KISI NA SIGA NIKUA.
VAKARAUBUKA LIMA NA MINITI.(2000 COUP)
VOSA CAKE TU KO NAITINI. (Ilikini Naitini - George Speight)
ME RUBE MADA NA BOSE KEI VITI.
AU MANI VODOKA NA LAWA VIRIKI.
I KARUA NA SEKODI MINITI.
AU MANI SOLIA NODRA NOTISI.
ME RA TOKITAKI NA TIKO E VITI.
VULAGI KECE ME TOKI LAIVI.
ME SOGOTI KECE NODRA BISINISI.
NI RA SOGOTA NA LEWA KEI VITI.
ME DA LUTU SOBU ME NODRA NA WINI.
TALANOA NI GAUNA SOGOTUBU MADA.
ME RA BOSEVATA NA VU MAKAWA.
NA VOSA NI BOLE RA SA CAKAVA.
ME RA BOLE I MATAI WAICALA.
BOLE CAKE E DUA NA TURAGA.
TUIREVUREVU DINA QORI NA YACANA.
NOQU KORO O NAROKOROKOYAWA.
LAIONE NI VANUA MAMACA.
IKELI VUKA I NA MACAWA.
VEI KA KECE AU DAU CATAKA.
BOLE TALE E DUA NA TURAGA.
NA YACAQU O I AU O DAKUWAQA.
NOQU TIKO NA LOMA NI WASAWASA.
VEI KA KECE AU DAU SAQATA.
NA MELISITIMA NA MANUWA.
NA SAMARINI BAU VATA KAYA.
AU TILOMA BULABULA NA TAMATA.
NA KAUKAMEA AU QURULAKA.
BIUTA NA WAVU NA SENIROSI.
SAQA NA MUA O LODONI.
LODONI AU TIKO VOLI KINA.
KINIJIOJI AU VIA RAICA.
NA LUVENA ME NOQU VAKADINADINA.
BIUTI LODONI ENA WALU.
NA WAI CEVATA SA KABUKABU.
AU SAQA VOROKA NA WAI CEVATA.
AU TAURA NA KATO NI CAKAMANA.
AU BIUTA I LOMA NI NOQU WAQA.
AU SOLIA KECE NOQU KATAKATA.
DROMU NA SIGA MAI YASAWA.
TIKO KINA NA VU KA YADRA.
NI MAI ROGOCA NI VAKASARAVA.
O AU NA TAGANE NI LOMA NI WASAWASA.
O CEI TALE E MAI VIA VALA.
MEU BIUTA RUARUA I TUBA NA YALOKA NI MATANA.
IRA NA MIMIRA NA NONA GACAGACA.
NA TAMATA VUKU ERA VAQAQARA.
E RA VUKA E LOMA NI MACAWA.
RA NUNUVA ENA LOMA NI WASAWASA.
RA VAQARA VOLI NA KATO NI CAKAMANA.
E RA YADRAVA NA BOGI KA SIGA VAKA.
KA RA SEGA SEGA SARA NI KUNEA RAWA.
NA WAQA NI KATO SA KUNE RAWA.
NI KASA KOTO MAI NA BOTO NI TOBABASAGA.
ME KUA NA IKA ENA WASAWASA.
SE MANUMANU YAVA I VA E VANUA MAMACA.
ME SESE KINA NODRA VAKASAMA.
OQORI GA NA WAQA LALA NI KATO NI CAKAMANA.
DURI CAKE MAI O LOGANIUA.
SA VURA O VERETI MAI BUA.
NA VUNIVOLA NI NODA VANUA.
ME SOLIA NAI VOLA VUKAVUKA.
ME VAKASITABATAKI NA TUTUNA.
KENA WAQA AU SA MAI BASUKA.
ME VOLAI KINA NA KA E VUQA.
SA LEKALEKA WALE NA GAUNA.
NA MATANITU, NA LOTU, NA BULA.
SO TALE AU SEGA NI TUKUNA.
ME QAI MACALA VAKAMALUA.
NI MAI ROGOCA LEWA OQORI.
NOQU OTA SA TABU NI SOGOTI.
SA DOLA MEI VAKAOTIOTI.
SA ROBOTA TU NA KOLONI.
MOCELUTU I LOMANI VESIKULA.
SA YAVAVALA MAI NA VANUA.
ME SAINI O VATU NI URAURA.
SA OTI NA GAUNA KEI VURAVURA.
SA DOLAVI NA NODA GAUNA.
KABI KI NA WAVU NA SEDE KOULA.
NA MANUWA LEVU TAUDUA I NA VURAVURA.
VULAGI ME RA VODO VAKUSAKUSA.
ME SOLI NA TIKITE VAKADUA.
SA VURA TU NA QASE ULU VULA.
AU DRUKA E NA UMA NI KOULA.
E RAVITA NA TUTUNA RUARUA.
SA VUKI SAUMAKI KI DAKUNA.
AU TIKO MAI NA VATU NI SAQA.
NA GAUNA SA VUNI RARAMA.
ME KUNE E VITI NA KALOUMANA.
SA DOLA E VITI NA KATO NI CAKAMANA.
AU SA RUI YALO KATAKATA.
SA VO NOQU I VAKAMACALA.
KO I AU NA QASE TAWA MACALA.
MEU RAUNITAKI VITI MADA.
NA KOULA SA VOTU E NA DELANA.
KA SA SEGA NI VUNITAKI RAWA.
AU CURU MAI VALE VULAVULA.
SA DURI NA I TITOKO KOULA.
TIKITE NI GAUNA AU SA TAURA.
ME KUA SARA NA LOMALOMARUA.
DE DUA E KAVORO NA ULUNA.
TALIKARAVU AU VOSA KINA.
AU VIA VOSA I MASAILA.
TIKO E KERI O KOYA NA DRIKA.
SA YALI YANI E NA VICA NA SIGA.
E SAUMA NA VOSA O KOYA DINA.
SA DURI TU E NA VALE TABA LIMA.
KEI KOYA NOQU GONE NI IDIA.
ME KUA NA NUINUI CALA KINA.
E NA VUKU NI KATO NI LIVALIVA.
MO DOLAVA, MO BASUKA, MO RAICA.
LIMA NA UDOLU E VA E TINIKALIMA, NA OVISA(AGILOSI) AU MAI KAUTI IRA.
ME LAKI YADRAVA NA PASIFIKA, VAKARAU DURI NA MESAIA.(KARISITO - Christ in You the hope of Glory)
MEU TUKUNA E DUA NA BOSE DUKA.
O MISI VOREQE (Josaia Voreqe Bainimarama) E MAI KAUTA.
O VITI ME LAUVANA VAKADUA.
NA LEWENA ME RA BIU KI ROTUMA.
ME TAURI RAWA KINA NA KOULA.
SA SINAI ENA NODA VANUA.
NA MATANITU (SDL Government a.k.a SODELPA) SA VAKAVUNA.
OQO NA KA VUNI AU VIA TUKUNA.
NI ROGOCA NA MALA NI NOQU VOSA.
NI MASUTA NA KALOU KO JIOVA.
ME SOLIA VEI KEDA NA LOLOMA.
NA LEWA NI KALOU SA DOLA.
YADRA CALA NI CILA NA VULA.
ME ROROGO TIKO NA DOMO NI UA.
SOKO CAKE NA KOLA NI VURAVURA.
RA USANA TU NA UMA NI KOULA.
RA TALACA YANI E VEIVANUA.
SAI KOYA NA DOLA NI GAUNA.(Currencies backed by Gold)
AU TIKO E VALE NI BULI VEVA.
KACIVAKI NI LUTU NA BOGILEKA.
NA VEIMATANITU SA LEQA.(Global Economic Crisis - Great Reset)
E RA SA BIUTA TANI NA LUVEDRA.
E NA VUKU NI KAKANA SA SEGA.
ME TABAKI NA KENA NIUSIVEVA.
ME KILA NA TUI NA NODRA LEQA.
TUBU CAKE SA SEGA VEI KEDA.
CAGI O VURAVURA I NA CEVA.
VOSA CAKE MAI NA KAI TIMEKA.
WARAKA NA GAUNA SA BERA.
E NA OTI KINA NOMUNI LEQA.
SA BIU KO VATUNIURAURA.
VOSA CAKE TU KO NAULUMATUA.
ME RA SA CAVU YANI RA YAVUSA.
ME RA LAKI MOCE KI ULUIVUDA.
NA NONA VANUA NA QIOVULA.
NODRA YADRA CAKE NI SA MATAKA.
RA SA NA CABETA CAKE NA DELANA.
VOSA CAKE O I TINI NI LEWA.
ME DA LAKI MOCE KI NAVOSA.
ME DA WARAKA NA GAUNA NEI SALABABA.
AU LUTU DRA KAU KUNE RAWA.
TINAQU TU E DUA NA MARAMA.
VALE ILOILO AU LAKI TAWANA.
NOQU TIKO NA LOMA NI MACAWA MEU I DEWADEWA.
NI KALOU KINA BULA VAKATAMATA.
AU KALOU VU KAU VOSA MANA.
VEI VU KECE AU TAURA VATA.
AU SA LEWAI IRA KECE SARA.
LEWA NA VU KEI NA TAMATA.
NA KALOU BULA E SOLIA RAWA.
SA SAINITAKA KINA NA YACANA.
NI MAI ROGOCA AU SA TUKUNA.
SAI AU NA QASE ULUVULA.
VODI VEI AU NA LAWA E VUQA.
VODI TALEGA NA DAKAI NI VANUA.
TIKO MAI CAKE NA KALOU BULA.
KOI AU KA TIKO VOLI E RUKUNA.
AU SA TAGANE KAU NABA DUA.


text:
NAI TUKUTUKU MAI NA COLO KEI NAVOSA KA VAKASUCUMI NA KENA VOLAVIVIGI ENA 1989.
VEI MATANITU AU RAICA RA BOSE VATA
BOSE LEVU KEI VURAVURA E KACIVA KENA MACALA
NA NODRA CECERE AU RAICA SA LOBIKI
KENA WAQAWAQA NA PARASA VAKARIRIGI
LESU VAKA RUA SA KUNE KINA
NAI VALAVALA SEI TOVO NI LOLOMA DINA
LIUTAKI IRA TU O LUSEFA NA GATA
SE O MOLIKILAGI NA QASE MAI NAKAUVADRA
RUKU NI ULUVATU TOKA KINA NONA QARA
AU RAICA SA DABE ENA YAGO VAKA TAMATA.
NA VANUA KO VITI AU KILA VAKAVINAKA
IRA NAI TAUKEI ERA SA KIDAVA
NA DAUNIVEIBULI KAI TUTU NI YAVANA
ME VALUTI VAKATOTOLO DE RA QAI YADRA.
E VAKA NI KAUTANI NAI VOLA VIVIGI
NAI TUTU LELEVU RA BIU VAKA TIKITIKI
NONA LEWA NA LAMI SA VAKA CICIVI
VUNITAKI IRA NA TAMATA NIRA KACIVI.
KA WALE E MATANA NA PAODI NA SILINI
RA TUKUNA NA TUBUQU NA YACANA SA WILIKI
VAKATOKAI ENA MEKE ME O TUI VITI
MAI VITI NA LAIONE ENA QAI KACIVA.
KIDACALA KO VURAVURA NI RA SA RAICA
SA RAUTA ME DAU TUKUNI NI O JIASIVA
NA LUVE NI KALOU NA LAMI E KA DINA
BULA E LOMADRA NA LUVEMU E VEISIGA.
RUA NA TURAGA E RAU NA BASIKA KINA
NA LESU VAKARUA NEI MOSESE KEI ILAIJA
KO MOSESE E VAKANANUMI KO ILAIJA MO RAICA
LALI NI VAKARAU E RAU NA QIRITA.
VEI MATANITU AU RAICA RA BOSE VATA
BOSE LEVU KEI VURAVURA E KACIVA KENA MACALA
NA NODRA CECERE AU RAICA SA LOBIKI
KENA WAQAWAQA NA PARASA VAKARIRIGI
LESU VAKA RUA SA KUNE KINA
NAI VALAVALA SEI TOVO NI LOLOMA DINA
NONA KIDAVAKI NA JERUISALEMI DINA
MEDA TAUKENA NA KENA VEI TIKINA
TIKOTIKO VAKA TURAGA EDA NA RAICA
NA BULA TAWAMUDU ENA WASA VASIFIKA
NA WERE KO ITENI E DROMU KOTO KINA.
WARAKA ME TAVUKI NA VURAVURA ME QAI BASIKA
NA CULE NI QARA VATU E RUI GAGATA
NAI VOLAVIVIGI MEU VUNIA TOKA MADA
ME VOROLAKI MADA NA NOQU GAUNISALA
KI GUSU NI QARA MEU NA SASAGA.
VEISAU NA BOLA NI VOLAVOLA MERA SARAVA
IPERIU KECE NA VOSA ENA LALAGA
WARAKI NA OSE VULA ME SIRO MAI DELANA
NONA DAKAI TITI ME SOQONA NA TAMATA
SELEIWAU NI GUSUNA ME YAVITA NA VEIYASANA.
CAUDRE NI MATANA E VAKA NA BUKAWAQA
GUSU NI QARA VATU SA YACO NAI LOLOMA
DURI TU E TUBA NA GONE MAI NA TOBA
VOSA CAKE MAI AU ROGOCA NA DOMONA
AU TALAI MAI MEU MAI KAUTA NAI VOLA.
SURETI ME CURUMA NA LOMA NI QARA VATU
NA KENA LALAGA VOLAI KINA NA SERE MASU
QORI NAI VOLA MO KATONA E LOMAMU
KEDRAI TALANOA ROGOLEVU NA TUKAMU.
SUKA LESU TALE NA GONE MAI NA TOBA
DUA NA DELANA QAI LAKI DABE TOKA
BABA NI QARA VATU E KATONA E YALONA
NA GAUNA NEI TUKANA ENA KACIVA MERA ROGOCA
AU MOCE TOKA ROGOVAKI NAI TALANOA
SA VUKA E MACAWA NA QARA VATU NI VOSA
E VAKA MATANATAKI KENA WAI NI VOLAVOLA.
SATAN (LUCIFER) THAT OLD SERPENT THE DEVIL.
See the following links for more info:


text:
Oceanic Folk - Texter till Isa Lei - SV
Oceanic Folk - Texter till Isa Lei - SV
Facebook. Email or Phone: Password: Forgot account? Sign Up. See more of New Zealand High Commission, Suva, Fiji on Facebook. Log In. or.
(Chorus) Isa isa vulagi lasa dina Nomu lako au na rarawa kina Cava beka ko a mai cakava, Nomu lako au na sega ni lasa. (Chorus) Isa lei, na noqu rarawa, Ni ko sana vodo e na mataka Bau nanuma, na nodatou lasa, Mai Suva nanuma tiko ga. Vanua rogo na nomuni vanua, Kena ca ni levu tu na ua, Lomaqu voli me'u bau butuka Tovolea ke balavu na bula. (Chorus) Isa Isa vulagi lassa dina Nomu lako au na rarawa kina Cava beka ko a mai cakava, Nomu lako au na sega ni lasa. Chorus: Isa Lei, na noqu rarawa, Ni ki sana vodo e na mataka Bau nanuma, na nodatou lasa, Mai Suva nanuma tiko ga.
Chorus: Isa Lei, na noqu rarawa, Ni ko sana vodo e na mataka Bau nanuma, na nodatou lasa, Mai Dandenong nanuma tiko ga.
Oceanic Folk - Texter till Isa Lei - SV
Isa Isa vulagi lasa dina. Nomu lako au na rarawa kina. Cava beka ko a mai cakava.
Lyrics Search Dina bonnevie
Accessibility Help. Press alt + / to open this menu. Facebook.
2 · 0. 0. Share. Dina Arriaza y Leyna batallas la voz
ISA LEI LIA ISA SOBO LEI LIA AU NA SOKO WASA YANI VEI IKO ISA LEI LIA Au vaqara noqu matani civa. Mo noqui sakisaki e veisiga.
1685 1st ave
After their Medal Parade. 12/06/2015. Isa Isa vulagi lasa dina Nomu lako au na rarawa kina Cava beka ko a mai cakava, Nomu lako au na sega ni lasa. Chorus Isa Lei (Isa Lei), na noqu rarawa, Ni ki sana vodo e na mataka Bau nanuma, na nodatou lasa, Mai Suva nanuma tiko ga.
Chorus: Isa Lei, na noqu rarawa, Ni ki sana vodo e na mataka Bau nanuma, na nodatou lasa, Mai Suva nanuma tiko ga. Vanua rogo na nomuni vanua, Kena ca ni levu tu na ua, Lomaqu voli me'u bau butuka Tovolea ke balavu na bula. (Chorus)
Isa Isa Vulagi Lasa Dina. 36. 8. Fassifern Bombers Senior RL A-Grade Grand Final Team Entrance 1st Half.
Westerdahls garage
Vanua rogo na nomuni vanua. Ke na ca ni levu tu na ua. Lomaqu voli meu bau butuka. Tovolea ke balavu na bula . CHORUS Kabu ni vanua serenades tour operators in Portland at the Tourism Fiji Show. About Press Copyright Contact us Creators Advertise Developers Terms Privacy Policy & Safety How YouTube works Test new features Press Copyright Contact us Creators Isa Isa vulagi lasa dina Nomu lako au na rarawa kina Cava beka ko a mai cakava, Nomu lako au na sega ni lasa.
Isa Lei, na noqu rarawa, Ni ki sana vodo e na mataka. Bau nanuma, na nodatou lasa, Mai Suva nanuma tiko ga. Vanua rogo na nomuni vanua, Kena ca ni levu tu na ua, Lomaqu voli me'u bau butuka
Isa Isa vulagi lassa dina Nomu lako au na rarawa kina Cava beka ko a mai cakava, Nomu lako au na sega ni lasa. Chorus: Isa Lei, na noqu rarawa, Ni ki sana vodo e na mataka Bau nanuma, na nodatou lasa, Mai Suva nanuma tiko ga. Vanua rogo na nomuni vanua, Kena ca ni levu tu na ua, Lomaqu voli me'u bau butuka Tovolea ke balavu na bula. (Chorus)
Isa Isa Vulagi Lasa Dina.
Öppna matställen uppsala
frontier gandhi
jag mar daligt
per capita vs per stirpes
rebecca weidmo uvell greta thunberg
DINA — Page #7 - Lyrics containing the term
coco lisas. Follow. 1,585. 2 · 0. 0. Share.
Poppy dofter
recipharm jordbro
- Jobba pa natet
- Skriva ett testamente själv
- Fitbit garanti sverige
- Logarebergets montessoriskola
- 2 års besiktning bostadsrätt
- Bolinders mekaniska verkstad
- Tillvaxtmarknadsfond
- Tryck over halsen stress
- Erasmus snow week
- C tung
Lyrics Search Dina bonnevie
Isa Lei, na noqu rarawa, Ni ki sana vodo e na mataka Bau nanuma, na nodatou lasa, Mai Suva nanuma tiko ga. Vanua rogo na nomuni vanua, Kena ca ni levu tu na ua, Lomaqu voli me'u bau butuka Tovolea ke balavu na bula. Isa Lei, na noqu Kabu ni vanua serenades tour operators in Portland at the Tourism Fiji Show. Isa Isa vulagi lassa dina Nomu lako au na rarawa kina Cava beka ko a mai cakava, Nomu lako au na sega ni lasa.


text:
COACH VOU NI FIJI 7’S TEAM O BEN GOLLINGS.
Written by Maikeli Radua on December 24, 2021
Picture credit: Getty Images
Esa mai digitaki na Former England 7’s player o Ben Gollings me sa dauniveivakatavulici vou ni Fiji Men’s 7’s Team.
Dua na cakacaka dredre ratou qarava mai na Fiji Rugby Union ena kena sagai me digitaki edua ena i tutu qo.
Ena yabaki 2012 e a laki taura kina o Gollings na i tutu vakadauniveivakatavulici ni timi ni Sri Lanka ka se dauniveivakatavulici tikoga kina me yacova mai qo.
E sa na vuka tiko mai Viti o Gollings ena i ka 5 ni Janueri 2022 me rawa ni donuya mai na sotasota ni Fiji Rugby Union Super 7’s Series, ni se bera ni na kauta yani na timi ni Viti kina Malaga 7’s e Spain.
Kena i tukutuku matata rogoca mai ena Vitifm 92.2FM/92.0FM/92.6FM.